
Todistus

Olen maistanut kaikki maiset riemut. Olen etsinyt iloa
ravintolaelämästä ja alkoholista monta vuotta. Mutta lähes
vuosi sitten alkoi tämä tuntua minusta tyhjältä. Hapuilin
jotakin jalompaa, parempaa, mutta en tiennyt, mistä sitä etsiä.
Vietin iltoja yksin synkkyydessä ja yksinäisyydessä kotonani.
Minulla oli ihmiskammo enkä halunnut tavata ketään. En
jaksanut lukea, en välittänyt tuttavista enkä elokuvista.

Näin jatkui jonkin aikaa. Sitten taas heittäydyin virran
mukaan ja maailmallisten ystävieni seuraan. Ilta kului jotenkuten
alkoholilasien ääressä ja tyhjänpäiväisessä keskustelussa.
Mutta heti, kun avasin kotini oven, valtasi minut
kauhu ja kammo. Seuraava päiväni oli aina todellinen sielullinen
helvetti. Luulin tulevani hulluksi.

Juuri silloin lähetti Jumala luokseni erään lähettinsä.
Tämä Jumalan lähetti vei minut ryhmäliikkeen kokoukseen.
Menin sinne uhmahenkisenä, synkkänä, elämään kyllästyneenä,
ivallisena. Menin maalatuin huulin ja punaisiksi lakatuin
kynsin. Menin asennoituneena ja aseistettuna. Ja Jumalan
lähetille sanoin: "Jos ne kristityt katsovat siellä minua
vinosti, niin sanon heti: 'terve!' Ja jos ne tekevät minulle
yhdenkään huomautuksen näistä sotamaalauksistani, niin lähden
heti tieheni.'

Ihmeekseni huomasin, että ryhmä otti minut hyvin sydämellisesti
vastaan. Kaikki iloitsivat tulostani ja olivat vilpittömän
ystävällisiä minulle. Kuuntelin jokaisen sanan ahmien

näissä kokouksissa. He puhuivat aina Jeesuksesta Kristuksesta
ja Hänen ihmeteoistaan. Olin ääneti. Oli kuin lukko
ja sinetti olisi pantu suulleni. En koskaan kysynyt mitään.
Ajattelin, ovatko nuo ihmiset kaikki hiukan päästään vialla.

Jumalaan uskoin, Jumalaanhan uskovat pakanatkin. Jumalaan
uskoo jokainen älykäs ihminen, ajattelin. Olin lukenut
paljon filosofista kirjallisuutta ja minulla oli omat käsitykseni
Jumalasta. Mutta Jeesus Kristus? Häneen en voinut, en jaksanut
uskoa. Katselin ja arvostelin kokouksissa yhä noita
ihmisiä, jotka aina vain puhuivat Jeesuksesta Kristuksesta.
Totesin, että he olivat älykkäitä ja hoitivat virkansa ja toimensa
tunnollisesti.

Niinpä eräänä iltana, kun tulin kotiin kokouksesta, lankesin
polvilleni vuoteeni viereen ja itkin. Huusin: "Jeesus
Kristus, kirkasta itsesi minulle! Tartu minuun! Murskaa minut!
Tee minulle, mitä ikinä haluat, mutta opeta minut tuntemaan
Sinut ja uskomaan Sinuun!" Näin rukoilin useana
iltana.

Ja ihme tapahtui! Jeesus Kristus kirkasti itsensä minulle.
Hän vuodatti minuun Pyhän Henkensä. Ja Hän antoi minulle
välittömän yhteyden taivaaseen.

Hän sanoi minulle: "Minä olen ottanut sinut työntekijäkseni,
sinä olet minun palvelijani. Olen antanut sinulle
tehtävän. Sinun on Minun nimessäni ryhdyttävä taisteluun
pimeyden valtoja vastaan. Sinun on oltava Minun aseenani
taistelussa juoppoutta ja epäsiveellisyyttä vastaan. Sinun on
autettava synnin kahleissa olevia lähimmäisiäsi. Sinun on
oltava ymmärtäväinen, anteeksiantavainen ja pitkämielinen.

Sinä et saa etsiä omaa kunniaasi. Sinun on luovuttava kaikesta
minun nimeni kirkastamiseksi* Sinä et saa peljätä ivaa
etkä pilkkaa. Sinun on oltava valmis menemään vaikka vankeuteen
minun nimeni tähden. Sinun on oltava ehdottoman
rehellinen kaikessa. Mene ja aloita työsi! Minä olen siunaava
sinua ja antava sinulle voimaa."

Tottelin» Ja Jumala antoi minulle sellaisen ilon ja onnen,
jota en millään hinnalla haluaisi vaihtaa tämän katoavaisen
maailman iloon ja komeuteen.

Rakas veljeni ja sisareni Jeesuksessa Kristuksessa! Anna
heti elämäsi Kristukselle! Anna se kokonaan ja tinkimättä!
Ja sinä olet saava Taivaallisen Onnen! Sitä ei mikään maailman
antama onni pysty korvaamaan. Veli Mangs sanoi kerran:
"Aika on lyhyt. Ilta lähenee . » . Kiirehtikää Jumalan
armeijaan!"

Nyt en sano tätä minä, vaan Kristus minussa. Tätä en
ole kirjoittanut minä, vaan Jumala on antanut tämän minulle
ja kehoittanut minua sanomaan tämän sinulle.

Monet tulevat sanomaan, että minä olen tullut hulluksi.
Mutta kyllä Jumala hulluistansa huolen pitää. Mikä maailman
ihmisestä tuntuu suurimmalta hulluudelta, se on Jumalan
edessä suurinta viisautta.

KIITOS JA KUNNIA JUMALALLE!

Tunnustus

Jumala on kehoittanut minua kertomaan teille, että olen
ollut kavaltaja. Olen salannut tulojani, etteivät veroni nousisi
suuriksi. En huomannut tätä edes synniksi niin kauan, kun
elin maailmallista elämääni. Olihan tapana sanoa: "Pettää
ja salata saa, mutta ei saa joutua kiinni/' Enkä minä joutunutkaan
kiinni. En ainakaan ihmisten edessä.

Mutta heti, kun olin antanut elämäni Kristukselle, jouduin
kaikista rikkomuksistani tilille Pyhän Kolmiyhteisen
Jumalan kasvojen eteen. Rukoilin: "Älä vaadi minua kestämään
sitä häpeätä! Anna minun korvata salaamani varat
lahjoittamalla määrätty summa johonkin hyväntekeväisyystarkoitukseen.
Pyydän sinulta anteeksi. Lupaan vastedes
olla rehellinen kaikissa asioissa." Mutta Herra vastasi: "EI
RIITÄ* Mene ja tunnusta! Sinun on oltava esimerkkinä ja
tien näyttäjänä muille* Ilmoita viranomaisille salaamasi verot,
ilmoita Kansanhuoltoon salakaupasta ostamasi tavarat/' Salakaupasta
ostaminen on synti. Vai uskaltaisitko mennä viranomaisten
eteen ja kehaista: "Sain ostetuksi kahvia 3,200 mk
kg tai hyvää meijerivoita 350 mk kg" j.n.e. Tosi kristityt
eivät osta salakaupasta. Se on varkautta ja kavallusta. Sitä
tehdessämme johdamme henkilöt, joilta salakaupasta ostamme,
ahneuden ja rikoksen teille* Ellemme kukaan ostaisi salakaupasta,
saisimme jokainen suuremmat korttiannokset. Meidän
kristittyjen velvollisuus on ryhtyä taisteluun myöskin

tätä rikollisuutta vastaan. Suuri tai pieni varkaus on Herran
edessä yhtä suuri rikos.

Taistelin kauan Herran kehoitusta vastaan. Oma mitätön
minäni tuntui niin kovin suurelta ja tärkeältä. Vihdoin halusin
kuitenkin totella Jumalan kehoitusta. Rukoilin: "Rakas
Jumala, tee se minulle helpoksi!" Herra vastasi: "Minä annan
sinulle rohkeutta ja voimaa, minä siunaan sinua." Miltei
juoksujalkaa ja mieli iloisena lähdin ilmiantamaan itseäni.
Herra oli tehnyt tämän ilmoittamisen minulle niin helpoksi,
että aivan ihmettelin. Ja kun asia tunnustukseni kautta tuli julkisuuteen
Tampereella, en saanutkaan sitä häpeätä osakseni,
jota olin kuvitellut saavani, vaan kaikki alkoivat suitsuttaa
minulle sellaista ihailua ja kunnioitusta, että minun oli taasen
laskeuduttava polvilleni Kristuksen eteen ja rukoiltava: "Tee
minulle helpoksi kestää tämä saamani ihailu. Älä anna minun
pöyhistää rintaani ja varastaa sinulle tulevaa kunniaa itselleni!"

Rakas sisar ja veli! Jos sinulla on samanlaisia syntejä,
mene ja ilmoittaudu sinäkin viipymättä, muuten sinulla ei ole
mitään iloa kristillisyydestäsi. Muuten on kristillisyytesi vain
valhetta, teatteria ja Jumalan pilkkaa. Jumala vaatii meiltä
ehdotonta rehellisyyttä, ehdotonta puhtautta, ehdotonta epäitsekkyyttä
ja ehdotonta rakkautta* Ellei meillä näitä ole, ei
Kristus puhu meille eikä tee ihmetöitä kauttamme. Jos emme
hänen kehoituksiaan tottele, ei hän vuodata meihin Pyhää
Henkeänsä. Luottakaamme yksin Jumalaan aina ja kaikessa.
Minä olen jo oppinut luottamaan Häneen. Ja Jumala on näyttänyt
minulle, ettei maailma minulle sellaista umpikujaa osaa
järjestääkään, josta ei Hän minua voisi pelastaa,

Kiitos olkoon Jumalalle!

»Uudeksi minä teen kaikki»

Olen kertonut jo niin paljon, mitä kaikkea tärkeätä entisestä
elämästäni ja elämäntavoistani on jäänyt pois. Ja kun
nyt vielä siihen vähän lisään, ei entisestä Alli Linnasta ole
jäänyt jäljelle mitään muuta kuin nimi vain ja sekin paljon
pienemmällä kirjoitettuna kuin ennen, aivan kuin itseänsä
entisyytensä takia häveten*

Olin ennen hyvin kunnianhimoinen ja suorastaan suuruudenhullu.
Halusin, että kaikki ihailivat minua ja erinomaista
älykkyyttäni ja liikenerouttani. Sanoinkin usein kenelle tahansa,
ettei kukaan nainen Tampereella omine kykyineen
pysty kilpailemaan kanssani, ja että vain harvalla mieheläkin
on yhtä suuret tulot kuin minulla, vaikka olinkin aloittanut
liikkeeni vain 3,000 markan pääomalla. Halusin herättää
huomiota kaikilla mahdollisilla keinoilla ja onnistuinkin
siinä. Minut tunnettiin kautta maan suurten sanomalehti-ilmoitusteni
kautta. Tampereella minut tunnettiin erikoisesti
ylellisen pukeutumiseni vuoksi, ja ravintolain henkilökunta
palveli minua imartelevan kohteliaasti jatkuvien sopimattoman
suurten juomarahojen takia. Sain kuulla puhuteltavan
itseäni väliin sisustustaiteilijaksi, väliin kirjailijattareksi, mutta
tavallisissa oloissa aina johtajaksi, mikä kaikki erittäin hiveli
silloista turhamaisuuttani. Paisuin ja olin miltei pakahtua.

Sitten, alettuani käydä Jumalan työryhmän kokouksissa,
huomasin, etten olekaan kerrassaan mikään. Aloin huomata
olevani naurettava, jopa säälittävä hupsu. Sanoin itselleni:

"Älä, hyvä ihminen, sano vain sanaakaan noissa kokouksissa,
ettet kerta kaikkiaan täydellisesti häpäise itseäsi. Ja samanaikaisesti
painoivat juuri kokemani elämään kyllästymisen
tuskat mieltäni. Havaitsin olevani aivan ala-arvoinen ihminen,
henkisesti aivan köyhä ja tylsä. Älykkyyteni, jolla ennen
olin ylpeillyt, piikin vain omaa pimeyttäni, suurinta tietämättömyyttäni.
Vaatteeni, joilla olin halunnut herättää miesten
ihailua ja naisten kateutta, huomasin olevan vain operettikoreutta
ja oikeata n.s. "moukkamaista pöyhkeilyä". Maalatut
huuleni, punaiset kynteni, valkoiset kiharani - - kaikki
sellainen alkoi minusta näyttää vain sirkusnarrin naamiolta.
Hyvä makuni alkoi minua suuresti epäilyttää. Ja entiselle
seurapiirilleni aloin jo hiljaa ja säälien hymyillä.

Mutta sitten tapahtui suurin. Tapahtui heräämiseni. Jeesus
Kristus kirkasti itsensä minulle. Annoin hänelle elämäni*
Ja niin muuttui kaikki* Kaikki, mikä ennen oli ollut suurta
ja tärkeätä, muuttui lopullisesti pieneksi ja mitättömäksi*
Jumala antoi minulle tehtäviä, joitten takia entiset tehtäväni
muuttuivat aivan toisarvoisiksi asioiksi elämässäni* Ennen
niin mahtavasti mainostettu nimi "ALLI LINNA" hermostutti
ja hävetti minua. Sanoinkin muutamille sisarille ja veljille:
"En toivoisi mitään niin paljon kuin sitä, että pääsisin
eroon tuosta Alli Linnan Muotiliikkeestä*" Tunsin halua
muuttaa pois koko kaupungista. Pelkäsin olevani häpeäksi
ja epäluottamukseksi kaikille kristityille. Mutta nyt Kristus
on vapauttanut minut täydellisesti sekä ylemmyys- että alemmuuskomplekseista.
En kärsi enää edes nimestänikään. Kavallukseni
olen tunnustanut viranomaisille. Kevytmielisen elämäni
on Jumala antanut minulle anteeksi. Mutta siten saamani
elämänkokemukset Jumala on kehoittanut minua käyttämään
pelastaakseni muita samasta synnin kuilusta* Olen
saanut armon tulla työntekijäksi Jumalan valtakuntaan*
Nimeni on edelleen Alli Linna, mutta siinä ei ole mitään
hävettävää, mutta ei myöskään mitään palvottavaa. Ihmeelliset

ovat Herran tiet. Jeesus Kristus on vapauttanut minut
täydelleen omasta itsestäni. Jumalan armo on mittaamaton,
hän saattaa armahtaa minutkin, Kristuksen rakkaus on rajaton,
hän saattaa rakastaa minuakin.

Jokaista Jeesus rakastaa ja kutsuu. Ei ole yhtään niin
huonoa ja syntistä, jota hän ei rakasta. Älä viivyttele! Aika
rientää* Huomenna voi olla jo myöhäistä. Anna elämäsi heti
Kristukselle, hän pitää kyllä lopusta huolen. Hän siunaa,
rohkaisee ja vahvistaa sinua. Hänen omanaan et ole yksin.
Hänen omanaan et tarvitse koskaan peljätä mitään. Jeesus
Kristus voi korjata ja tehdä ehjäksi kaiken. Tästä on eräänä
esimerkkinä avioliittomme. Se oli nim. vähällä särkyä. Asia
oli jo annettu tuomarin haltuun. Alkoholi ja syntinen, maailmallinen
elämä aikoivat rikkoa meidän avioliittomme onnen.
Mutta näin ei kuitenkaan käynyt, sillä Jeesus Kristus, Korkein
lakimies ja ylimmäinen tuomari, tuli väliin ja kirkasti
itsensä miehelleni ja minulle ja sanoi: "Minkä Jumala on
yhdistänyt, älköön ihminen sitä erottako". Tiemme kulki
monen tuskan ja nöyryytyksen kautta, mutta nyt voin sanoa
kaikille, että emme kihlausaikanammekaan ole olleet niin
onnellisia kuin nyt. Ennen oli kaunis kotimme synnin ja
paheitten tyyssija, jossa maailmalliset ystävämme yöt riehuivat
ja nauroivat, viulua soittivat, maailmallisia lauluja lauloivat,
tanssiesityksiä esittivät. Nyt on kotimme Jumalan
temppeli, jossa jo moni etsijä on jättänyt nuoren elämänsä
Kristukselle.

"Etsikää ensin Jumalan valtakuntaa ja hänen vanhurskauttaan,
niin kaikki muu sen ohessa annetaan." Jättäkää alkoholi
ja kevytmielinen elämä. En tiedä mitään niin rumaa ja
surkuteltavaa kuin humalainen nainen. Rakkaat ystävät, harkitkaa
tänään, kummalle tahdotte elämänne antaa, saatanalle
vai Jeesukselle Kristukselle. Jeesus Kristus antaa meille pysyväisen
onnen. Jeesus Kristus on rakkaus. Hän on maailman
valo. Hän ainoastaan voi antaa uskollisen aviopuolison ja

onnellisen kodin. Ei sotakaan ole niin kauheata katsella kuin
tämän siveellisesti rappiolle menneen kansan mielipuolinen
mellastus. Kristityt, meillä on laaja työkenttä. Pitäkäämme
rukouskokouksia ja pyytäkäämme Jeesusta avuksemme, että
maahamme saataisiin kieltolaki. Ilman häntä emme saa mitään
parannusta aikaan tässä hirveässä synnin, kirouksen ja pimeyden
valtakunnassa. Olkaamme rohkeat, Jumala on väkevämpi
kuin pimeyden ruhtinas. Jumalan armeija voittaa
sodan* Vain ne kärsivät tappion ja joutuvat kadotukseen jo
täällä maan päällä — niinkuin iankaikkisuudessakin — jotka
eivät anna elämäänsä Kristuksen johdettavaksi.

Ylistys ja kunnia Kuninkaitten Kuninkaalle, Pyhälle
Kolmiyhteiselle Jumalalle!

»Hänelle kaikeksi mieli:
hyväksi»

Kuinka monet ihmiset ovatkaan halunneet nähdä minut
uudistuneena ihmisenä* Eikä se ihme olekaan, sillä vielä vuosi
sitten he muistavat minut turmeltuneena maailmannaisena,
suursyntisenä, huonon esimerkin antajana. Vielä vuosi sitten
istuin joka toinen ilta Hotelli Tammerissa ja joka toinen ilta
elokuvissa. Siksi tiedän, kuinka tyhjää ja sisällyksetöntä tuo
elämä on. Vielä vuosi sitten en ajatellut paljon muuta kuin
vaatteitani. Halusin pukeutua niin, että kaikki miehet minua
ihailisivat ja kaikki naiset kadehtisivat. Mutta sitten tapahtui
heräämiseni. Minä annoin elämäni Kristukselle. Annoin
oman tahtonikin hänen hallittavakseen. Ja silloin kaikki muuttui
minussa ja elämässäni. Kaikki, mikä ennen oli ollut tärkeätä,
muuttui aivan mitättömäksi tai toisarvoiseksi elämässäni.

Suurin nautintoni on nykyään istua hengellisissä kokouksissa,
lukea uskonnollista kirjallisuutta ja hiljentyä kuuntelemaan
yksinäisyydessä Herran ääntä. Näinä hiljaisina hetkinä
Herra puhuu minulle aina jotakin. Hän puhuu työstä
hänen valtakuntansa hyväksi. Minä en saa olla laiskana,
toimetonna enkä hengellisenä verenimijänä. Minä haluan
totella Herraa ja tehdä työtä hänen valtakuntansa hyväksi.
Mutta hänen antamansa työmääräykset eivät aina miellytä
omaa minääni. Minä kapinoin vastaan enkä haluaisi totella

siinä muodossa kuin Herra tahtoo. En haluaisi näyttää ihmisten
silmissä liian omalaatuiselta hullulta* Haluaisin olla vähän
niinkuin muutkin kristityt, mutta tätä ei Jeesus Kristus minun
kohdallani hyväksy» Hän sanoo, että voin auttaa parhaiten
synnin kirouksessa eläviä lähimmäisiäni kertomalla heille
omista synneistäni* Sillä minulla niitä on ollut miltei jokaista
laatua. Ja koska Kristus on vapauttanut minun elämäni
kirouksesta ja antanut minulle syntini anteeksi, voi hän tehdä
saman kenelle tahansa. Ihmisen täytyy itse tahtoa päästä
synneistänsä* Hänen täytyy luovuttaa oma tahtonsa Kristuksen
hallintaan* Ja silloin tapahtuu varmasti se ihme, että ihminen
uudistuu ja Pyhä Henki tulee häneen. Hän saa kokea
uuden* valoisan ja riemuntäyteisen elämän*

Minä käsitän, että tämä tuntuu hullulta ja käsittämättömältä
maailman ihmisten mielestä. Niin minustakin olisi tuntunut
vielä vuosi sitten. Monet ovat nähneet lehdissä äskeisiä
ilmoituksiani. Monet ovat sanoneet, että olen tullut hulluksi
ja toiset taasen, että mainostan vain liikettäni. Jumala
saakoon minua varjella näistä. Mainitsen samalla tässä, että
yritin täkäläisten päivälehtien yleisön osastossa saada julkaistuksi
Jumalan valtakunnan asiaa koskevia kirjoituksiani,
mutta niitä ei hyväksytty. Minulle sanottiin, että jos ne olisivat
hyvin ja asiallisesti kirjoitettuja, voitaisiin ne julkaista,
mutta kun niissä puhutaan Jumalan valtakunnasta ja saatanan
valtakunnasta, kieltolaista, epäsiveellisyydestä ja avioerosta
- - kaikista yhtaikaa samassa kirjoituksessa —, niin
ne vaikuttavat "hysteerisiltä", eikä niitä voida julkaista. Sain
silloin sisäisen kehoituksen, että minun olisi julkaistava kirjoituksiani
ilmoitusosastossa* lyhennetyssä muodossa, ja siinä
onnistuinkin. Jumala kehoitti minua tähän, ja minä tottelin.

Mutta kerran olin taasen tottelematon. Kuljin kadulla
alkoholiliikkeen ohi. Näin sen edustalla suuren jonon ihmisiä.
Oli nuoria miehiä ja naisia, vanhoja ukkoja ja vaimoja. Jumala
kehoitti minua menemään jonon luo ja puhumaan noille ihmisille.

Pysähdyin ja ajattelin, olin melkein tottelemaisillani,
mutta en sittenkään totellut. Kävelin ja katselin jonoa, mutta
jalkani eivät suostuneet menemään sinne päin. Rukoilin vain
ajatuksissani: "Herra, älä tee minua sentään aivan hulluksi,
älä lähetä minua saarnaamaan alkoholijonoon." Herra vastasi:
"Sinä olet itse monta kertaa pujahtanut tuosta ovesta
sisään, olet ostanut milloin konjakkia, milloin likööriä, milloin
mitäkin. Sinä olet kutsunut kotiisi vieraita, olet järjestellyt
taiteellisia asetelmia kukista ja alkoholipikareista. Mene
ja sano, miten monta olet vietellyt sillä tavalla syntiin, ja
miten huonoa esimerkkiä olet näyttänyt. Mene ja sano, että
alkoholi vie ihmisen onnettomuuteen ja kiroukseen. Kerro
näille ihmisille, että Minä olen vapauttanut sinut ja miehesi
alkoholista ja synnillisestä elämästä, kerro, että Minä olen
antanut teille todellisen onnen, joka ei koskaan katoa. Alkoholin
huuma katoaa nopeasti ja sen jälkimainingit ovat alakuloisuus,
katumus ja häpeäminen. Mene ja kerro heille
Minusta!" Mutta minä en mennyt. En mennyt silloinkaan,
kun maisteri Korhonen sanoi: "Jakele noita omia "Todistuksiasi',
jotka olet kirjoittanut, alkoholijonoissa." Siihen vastasin:
"Sitä älä vaadi minulta. Ihmiset pitävät minua muutenkin
jo hulluna." Mutta maisteri Korhonen sanoi: "Hullujahan
me kaikki uskovaiset olemme, ja olenhan minäkin jaellut
sinun 'Todistuksiasi' alkoholijonoissa." Vastasin tähän:
"Kyllähän sinun sopiikin niitä jaella, sillä eiväthän ne ole
sinun syntisi tunnustuksia." Maisteri Korhonen sanoi vielä:
Rohkeutta vain! Pois oma tahto, oman kunnian etsiminen,
oma ylpeys! Luota Jumalaan! Tottele Herraa! Älä yritä
miellyttää ihmisiä. Koeta kaikin keinoin miellyttää Kristusta!"

Kristus haluaa käyttää minua sielujen pelastustyössä siten,
että avaudun maailman ihmisille ja kerron omista synneistäni.
Mutta tämähän on juuri sellainen asia, jota en mitenkään
tahtoisi tehdä. Minä haluaisin kerta kaikkiaan upottaa entisen
minäni, synteineen kaikkineen, meren syvyyteen, haluaisin

unohtaa kaiken entisen ja olla kuin muutkin uskovaiset» Haluaisin
olla vain tuollainen hiljainen uskovainen. En haluaisi
aina olla valmis vetämään hirveätä entisyyttäni esille, jokaisen
katseltavaksi. Sillä se on kuin saastainen vaate. Mutta
minun Herrani ja Vapahtajani haluaa minun aina olevan valmis
avautumaan kaikelle kansalle.

Tämä on nöyryyttävää. Minun heikko maallinen majani
kärsii tästä hetkittäin suuria tuskia. Mutta kun olen totellut
Herraa, antaa hän minulle sellaista iloa ja siunausta, jota ei
sanoin voi kuvailla. Ihmisen ei ole mistään niin vaikeata luopua
kuin omasta itsekkäästä synnillisestä tahdostaan. Ihminen
ei mielellään halua kulkea hullun kirjoissa ja luopua
oman kunniansa tavoittelusta. Hän ei antaisi Jumalalle hänen
kunniaansa. Hän haluaisi varastaa sen itselleen, sillä ihminen
on itsessään alhainen ja epärehellinen. Mutta jos emme
luovu oman kunnian etsimisestä tai jos emme halua olla hulluja
maailman silmissä, olemme arvottomia aseita Herran kädessä.
Hän ei voi meitä käyttää, eikä meillä ole iloa kristillisyydestämme.
Ihmisiä voimme pettää tekohurskaudellamme,
mutta emme Jumalaa. Jos todella haluamme periä iankaikkisen
elämän, on meidän joka hetki oltava alttiita tottelemaan,
mitä Herra käskee.

Minun on kerrottava teille nyt jotakin. Ennen nykyistä
avioliittoani olen ollut naimisissa kaksi kertaa. Molemmista
avioliitoista olen eronnut. Toisessa avioliitossa minulla oli
maailman paras mies. Hän teki kaikkensa miellyttääkseen
minua. Kaikki ilkeät oikkuni panin menemään lävitse. Arkielämän
harmaus alkoi tympäistä minua. Insinöörinä oli miehelläni
omat työnsä ja kokouksensa. Minun aikani tuli pitkäksi
ja siksi vietinkin iltani tuttavieni seurassa ravintoloissa
tanssimalla. Minä etsin romantiikkaa. En voinut elää ilman
sitä. Moni kunniallinen mies kiintyi minuun, minä leikittelin
heidän kanssaan, sillä etsin vaihtelua. Sitten tuli avioero.
Meillä oli yksi lapsi, poika. Maailmallisen elämäni takia lapsi

--

joutui isälle. Ja se olikin oikein* Se oli Jumalan tahto, sillä
enhän minä olisi osannut häntä kasvattaa. Tein kuitenkin
kaikkeni saadakseni hänet itselleni, vetosin hovioikeuteenkin,
mutta lain päätöstä en saanut muutetuksi. En saanut edes
tavata lastani moneen vuoteen. Lapsen isä, entinen mieheni,
oli niin katkeroitunut minulle. Olin tuhonnut hänen elämänsä.
Olen tuhonnut monen muun miehen elämän. Monesta on tullut
juoppo ja renttu minun kevytmielisyyteni takia. Tästä
olen kärsinyt kovasti ja olen rukoillut Jeesusta Kristusta kaikkien
niiden puolesta, joiden elämän olen tuhonnut. Yhteen
rukoukseen on Jumala jo vastannut. Muutamien kuukausien
aikana olen saanut tavata poikaani useita kertoja. Poikani
on saanut olla luonani ja käydä kanssani kristittyjen kokouksissa,
josta erikoisesti olen iloinnut. Jumalan lähettiläänä minä
varoitan kaikkia kevytmielisistä rakkaussuhteista ja avioerosta
» Jokainen avioero on suuri synti ja rikos. Jokainen
kevytmielinen suhde on kerran saava rangaistuksensa* Jokainen
ihminen tietää syntiä tehdessään, mikä on syntiä, mutta
hän ei tahdo kuunnella ja totella Jumalaa* Sentähden Jumala
varoittaakin ihmistä pyhässä kirjassaan: "Ei minun henkeni
ihmistä iankaiken nuhtele/' Jumala lakkaa puhumasta ihmiselle
ja silloin on ihminen ikuisesti kadotettu.

Kun minua kerran pyydettiin puhumaan Tampereen Vanhassa
kirkossa, tunsin siihen toisaalta voimakasta Jumalan
kehoitusta, mutta toisaalta tunsin niin suurta syntisyyttä, että
tuntui suorastaan kirkon ja Jumalan pyhyyden häpäisemiseltä,
jos minä puhuisin siellä. Ajattelin jo, että ovatko ne papitkin
aivan hulluja, kun ne sellaiseen suostuvat. Mutta Jumalan
tahto oli, että minä menin ja puhuin kirkossa* Muistan,
kuinka koko ruumiini vapisi puhuessani. Mutta Jumala antoi
voimaa, ja kymmenet esirukoukset kantoivat sanomaani.

Erään toisen kerran minun piti puhua maaseudun kirkossa.
Läheiset sukulaiset olivat siellä järjestäneet juhlan. Ajattelin
jyrkästi kieltäytyä sanomasta mitään ja ensimmäisenä iltana

sainkin sanotuksi vain muutaman sanan. Palasin sitten asuntooni
sikäläiseen "Seurahuone" nimiseen hotelliin. Oli lauantai-
ilta ja hotellissa oli parhaillaan asemies-ilta. Eteisessä törmäsi
vastaani horjuvia miehiä ja naisia. Kaikilla oli kasvoillan
julkea, tylsä ja irstas ilme. Menin nopeasti huoneeseeni
ja hain suuren nipun omia "Todistus" lehtisiäni. Jakelin niitä
saleissa ja eteisessä. Eräs korkea upseeri, joka oli vahvasti
humalassa, sanoi: "Tuo on hullu nainen. Kieltäkää häntä.
Viekää hänet ulos!" Toinen upseeri kuitenkin kehoitti minua
jakamaan, ja niin minä jaoin. Ja seuraavana päivänä puhuin
sikäläisessä kirkossa, millainen olin itse elämässäni aikaisemmin
ollut. Samalla mainitsin rohkeasti siitä, millaista elämää
olin edellisenä iltana nähnyt Seurahuoneella. Puheeni otettiin
suopeasti vastaan. Itse Seurahuoneen omistajan tytär tuli ja
halusi jättää elämänsä Jumalalle. Kaksi tarjoilijatarta tuli ja
sanoi, etteivät he enää voi elättää itseään alkoholia kantamalla
. ..

Tämän jälkeen Jumala on kehoittanut minua puhumaan
sukupuolitautisairaaloissa, alkoholistiparantoloissa ja vankiloissa.
Olen tehnyt sen. Vain syntinen osaa syntisille puhua.
Minä en puhu liian ylhäältä, kun olen itsekin ollut kurja ja
saastainen ihminen. Siksi Jumala voi minua käyttää sielujen
voittajana valtakuntansa työssä.

Tahtoisin sanoa vielä jotakin nuorille naisille. Teistä riippuu
maamme tulevaisuus ja kohtalo. Millainen on nainen,
sellainen on mies ja koko koti ja yhteiskunta* Nainen on
kodin sielu* nainen on maamme sielu* Nainen voi Jumalan
avulla kasvattaa miehestä kunnollisen ja hyvän* Minä en
voi omalta kohdaltani moittia yhtään ainoata elämääni osunutta
miestä. Minun täytyy sanoa, että miehet ovat monesti
paljon parempiakin kuin me naiset. Silloin, kun olin maailmassa,
olin oikea saatanan lemmikki. Tuhat riivaajaa varmaankin
asui minussa. Taitavasti kuin käärme viettelin monta
syntiin. Meidän naisten tulisi vaatia enemmän itseltämme.

--

Meidän tulisi enemmän tutkistella itseämme Jumalan Sanan
valossa.

Ihminen kuuntelee ja katselee kaikkea suurella mielenkiinnolla,
kunhan se vain osataan hänelle sujuvasti esittää.
Mutta sen havainnon olen tehnyt, että vaikka ihmiselle puhuisi
kuinka ihanasti ja sujuvasti Jeesuksesta Kristuksesta,
hän heti ikävystyy. Mistä se johtuu? Se johtuu paholaisesta,
joka yrittää joka hetki ahdistaa ihmisparkaa ja pitää hänet
omanaan. Siksi me emme halua käydä kirkossa ja hengellisissä
tilaisuuksissa. Minullakin oli ennen synnissä eläessäni
oikea kirkkokammo* Sanoin, että pappien saarnat ovat ikäviä
ja että niitä kuunnellessa tulee uni» Ja jos kerran viidessä
vuodessa menin kirkkoon, pidin sitä suurena uhrauksena.
Mutta Jumala sanoo: "Ei minun henkeni nuhtele ihmistä iankaikkisesti".
Kaikki, jotka tätä nyt luette, päättäkää tänä
päivänä, ketä haluatte palvella, Jeesusta Kristusta vai perkelettä.
Luovuttakaa tahtonne Jeesukselle, antakaa elämänne
hänen johdettavakseen ja hallittavakseen. Silloin Jeesus Kristus
on varmasti teidät pelastava, teitä tukeva ja teitä auttava.

Hiljaisina hetkinä Herra puhutteli minua ja sanoi: "Sinä
olet oleva ase minun kädessäni. Sinun on minun nimessäni
ryhdyttävä taisteluun pimeyden henkivaltoja vastaan. Sinun
on minun aseenani alettava taistelu juoppoutta ja epäsiveellisyyttä
vastaan. Mene ja aloita työsi, minä olen siunaava
sinua ja antava sinulle voimia ja rohkeutta. Sinä et saa peljätä
mitään etkä ketään. Minä annan sanat sinun suuhusi
ja minä sanelen kaiken, mitä vastedes kirjoitat. Sinun on
oltava minun nimeni tähden valmis tekemään mitä vain ja
menemään vaikka vankeuteen.

En silloin käsittänyt, miten voisin työskennellä Jumalan
aseena juoppoutta ja epäsiveellisyyttä vastaan. Mutta Jumala
on johtanut minua ja siunannut minua ja työtäni kaikkialla.
En ole peljännyt mitään enkä ketään. Kaiken, minkä Jumala
käskee, teen ihmisiltä neuvoa kysymättä ja heidän arvosteluistaan
välittämättä. Maailman iva ja nauru ovat tulleet
osakseni, mutta ne ovat kimmonneet minusta pois niinkuin
nuolet, joissa ei ole kärkeä. Ne ovat osuneet kuin kiveen,
ne eivät ole minua haavoittaneet.

Jumala antoi minulle komennuksen liittyä "Valkonauha"nimiseen
yhdistykseen. Tämä yhdistys ajaa Kristuksen nimessä
ja hänen avullaan siveys- ja raittiustyötä. Ja minä
tottelin ja liityin Valkonauhaan. Jumala määräsi minut sinne,

jotta hän avaisi silmäni näkemään kaiken saastan ja kurjuuden.
Ja uskon, että tämän kautta Herra tahtoo herättää muutkin
kristityt näkemään saman. Sillä Herra on ilmoittanut
minulle, että raittius- ja siveystyö ei kuulu yksinomaan Valkonauhalle*
Sillä yksinään tämän yhdistyksen toiminta on kuin
hyttysen hyrinää taivaan avaruuksissa* Raittius- ja siveystyö
on ensi kädessä kaikkien kristittyjen työkenttä* Meitä
Jumala tahtoo käyttää välikappaleenaan syntiin hukkuvien
lähimmäistemme pelastamiseksi. Kaikkia pimeyden ruhtinaan
temppuja vastaan tarvitaan meidän kristittyjen väkevää toimintaa.
Ihminen ei pysty toista ihmistä auttamaan muuten
kuin johtamalla hänet Jeesuksen Kristuksen luo, hänen parannettavakseen.

Jumala on näyttänyt nyt minulle asioita, joista en aikaisemmin
tiennyt, paitsi mitä olin kirjoista lukenut ja nähnyt
ollessani vähän aikaa sairaanhoitokursseilla Turun Lääninsairaalassa.
Kaikkein kauheinta, millä Jumala voi ihmistä
rangaista, ovat sukupuolitaudit. Ne ovat levinneet synnin
seurauksena suorastaan ruton tavoin maassamme. Nuoret
ihmiset saavat tartunnan usein siksi, että he vaeltavat synnissä
ja ovat Jumalasta piittaamattomia. Eniten tautitapauksia
on sattunut niiden keskuudessa, jotka käyttävät alkoholia.
Sillä alkoholi tekee ihmisestä eläimen* jolla ei ole ymmärrystä.
Useastikaan sukupuolitaudit eivät näy päältä. Moni
nuori nainen tai nuori mies voi näyttää itse terveydeltä, mutta
siitä huolimatta hän voi sairastaa tällaista kammottavaa tautia
ja tartuttaa sen toiseen. Ja mikä pahinta, ne ovat levinneet
varhaisnuorisonkin keskuudessa*

Tänä keväänä Herra kehoitti minua lähtemään Valkonauhaliiton
ja Diakoniakeskuksen kutsumana Helsinkiin.
Aluksi en ymmärtänyt tätä Herran kutsuksi ja siksi yritinkin
toteuttaa omia suunnitelmiani, mutta Herra ei päästänyt
minua omille teilleni. Puhuin useissa Valkonauhan kokouksissa
ja, rovasti Louhivuoren kehoituksesta ja hänen ollessaan

mukana, useissa ravintoloissa. Sitten tuli tilaisuus lähteä
Kumpula-nimiseen sukupuolitautisairaalaan. Lähtiessäni -sinne
sain Herralta kehoituksen ottaa mukaani kaikki Mangs'in
kirjat, Russel Fin kirjan: "Vain syntisille", tohtori A. Salokanteleen
kirjan: "Lääkärin ajatuksia sukupuolitaudeista sekä
tohtori Pirilän kirjan: "Sukupuolitaudeista ja niiden ehkäisemisestä".
Kun astuin sisälle sairaalaan, näin vain 16—20 vuotiaita
tyttöjä. Kuiskasin ylihoitajattarelle, missä olisivat sitten
oikeat potilaat. Hän vastasi, että tässä ne olivat. Ajatelkaa,
että jo nämä 16-vuotiaat tytöt sairastivat syfilistä eli kuppatautia.
Tytöt kokoontuivat ruokasalin pitkien pöytien ääreen.

Minun piti alkaa puhua, mutta mielenliikutus ja järkytys
oli niin suuri, etten voinutkaan. Kuiskasin vierustoverilleni:
"Laulakaa jotakin." Laulettiin: "Joka aamu on armo uus . . ."
Sen jälkeen puhuin noin tunnin noille lapsille* He itkivät
katkerasti. Tein heille kysymyksiä, ja he vastasivat avomielisesti.
Useat heistä olivat maalaistyttöjä, jotka olivat tulleet
kaupunkiin kotiapulaisiksi, tehdastyöläisiksi tai ravintoloihin
työhön. He olivat yksinkertaisista kodeista, joissa ei heitä
oltu varotettu maailman pahuudesta, synnistä ja sen seurauksista,
ei myöskään opastettu Vapahtajan yhteyteen. He olivat
menneet virran mukana. Useat olivat nauttineet alkoholia,
sitten tulleet vietellyiksi ja vähitellen langenneet yhä syvemmälle
syntiin. Useilla heistä oli ollut suhde aviomiesten
kanssa* Kun lähdin, tulivat he luokseni ja pyysivät, että
yrittäisin hankkia heille paikkoja maalle. Kotiinsa he eivät
voi mennä ja kaupunkiin he eivät halua jäädä. Itkien he
sanoivat haluavansa aloittaa uuden elämän Jumalan avulla.
Tunsin rakkautta heihin ja tunsin vastuuta heistä. Kiitin Jumalaa,
että hän oli lähettänyt minut tällaiselle komennukselle.

Olen tavannut ylioppilassivistyksen omaavia äitejä, jotka
eivät "kehtaa" puhua lapsilleen tällaisista asioista. Eräänkin
20-vuotiaan ylioppilasneitosen äiti sanoi minulle, kun näytin
hänelle tri Pirilän kirjaa: "Sitä kirjaa ei saa näyttääkään

minun tyttärelleni". Eikä tämä äiti ollut sanallakaan kehdannut
kertoa mitään sukupuoliasioista tyttärelleen. Tätä
seikkaa taasen tyttäret puolestaan valittelivat minulle.

Kristityt, eikö ole meidän vanhempien ja kasvattajien syy,
että 16-vuotiaat tytöt sairastavat syfilistä? Millainen on
maamme ja kansamme tulevaisuus, jos tämä rutto yhä leviää,
emmekä me tee mitään? Erään tuttavani mies sairastaa tätä
samaa tautia. Hänellä tauti on mennyt selkäytimeen ja aivoihin.
Hän oli mielisairas, täydellisesti eläimen asteella, ei enää
edes tuntenut minua. — Eikö olisi tärkeätä, että kouluissakin
puhuttaisiin enemmän jumalanpelosta ja enemmän terveydenhoidosta.
Olisi varmaankin opettavaa, jos koulujen oppilaat
joskus lähetettäisiin kierrokselle jonnekin sukupuolitautisairaalaan.
Se olisi terveellistä myöskin opettajille ja vanhemmille.

Papisto, koulujen opettajat, lasten vanhemmat ja kaikki
kristityt! Teihin katsoo nuoriso, joka on vielä ymmärtämätön
ja kokematon. Kuulkaa Herran kutsu! Ottakaa kukin
vastaan Jeesukselta omakohtainen työmääräys* "Ei sokea
voi sokeaa taluttaa", sanotaan Sanassa. Te, jotka olette vastuussa
kansamme tulevaisuudesta, mutta jotka ette usko
Kristukseen, jättäkää paikkanne kristitylle, sellaiselle, joka on
ase Herran kädessä. — Ja sitten vielä. Eikö voitaisi julkaista
kristittyjen kirjoituksia päivälehdissä turhien naimailmoitusten
y.m. roskan vastikkeena? Ja mitä ajattelevat kristityt
teatterikiertueista rintamalla tai "murheentorjunta- y.m. viihdytysilloista
kaatuneiden omaisille"? Ellei tämä kansa kuule
Herran kutsua, on Herra murskaava sen täydellisesti» Eikä
siihen kestä kauan. Kuinka me kristityt saatamme katsella
tätä kaikkea tekemättä mitään? Tuntuu siltä, kuin hyväksyisimme
kaiken pahan. Jeesus Kristus, maailman Vapahtaja
ja ylimmäinen sotapäällikkö, on käskenyt minua näistä todistamaan.

Kieltolaki sydämiin!

Sain kehoituksen puhua alkoholin aiheuttamasta kurjuudesta.
Kävellessäni päivisin ulkona näen pitkät jonot miehiä
ja naisia alkoholimyymälöiden edustalla. Illalla kristittyjen
kokouksesta tullessani näen ihmisten jonottavan ravintoloihin
tai näen humalassa horjahtelevia miehiä ja naisia kuljeskelevan
kaduilla toisiinsa nojautuneina.

Kristityt, rukoilkaamme Jumalalta kieltolakia! Onko meidän
todella mahdotonta saada maahamme tällainen kieltolaki?!
Onko valtion todella ansaittava tuolla suurta kirousta
tuottavalla tavalla, alkoholikaupalla? -

Ryssä ei ole meidän pahin vihollisemme, vaan saatana
ja hänen armeijansa. Saatana on tuonut meille juoppouden,
epäsiveellisyyden, onnettomat avioliitot, särkyneet kodit ja
sukupuolitaudit. Millään ei ole enää väliä. Kaikki on sallittua,
kaikki luvallista.

Miehet siellä rintamalla odottavat päiviä laskien lomaansa
kolme kuukautta. Saatuaan tietää lomastaan he eivät enää
saa unta viimeisinä öinä. On polttava koti-ikävä ja loma
tulee. Miten se käytetään useimmiten? — Loma humahtaa
ohi kuin unennäkö yhtämittaisessa humalassa. Heti kotikaupunkiin
tultua ovat ystävät ympärillä, kutsuvat ravintoloihin.
Siellä on maalattuja, kevytmielisiä naisia. Nämäkin juovat
ja polttavat tupakkaa. -- Tällaisessa seurassa menevät päivät
ja yöt yhtenä sekamelskana — tyhjänpäiväisessä, tylsässä,

synnillisessä ja saastaisessa elämässä, kunnes loma on
ohi ja mies havahtuu katumaan sen väärinkäyttöä vasta korsussa
"siellä jossakin".

Ei sotakaan ole niin kaameata katsella ja kuunnella kuin
tämä siveellisesti mielipuolinen, saastainen mellastus» Ellei
kansamme nouse juoppouden ja epäsiveellisyyden kirouksesta
ja rupea etsimään Jumalaa, on meidän turha toivoa
väistä rauhaa* Jumalan rangaistus lepää maamme ja
kansamme päällä*

Minulla on paljon tuttuja lääkäreitä. Olen usein keskustellut
heidän kanssaan, ja kaikki he sanovat yksimielisesti,
ettei koskaan ole ollut sukupuolitauteja niin paljon
kuin nyt. Ja tilastot näyttävät, että ennätysmäärä avioerojakin
on ollut näinä sotavuosina. Siihen ei ole syynä
sota, vaan Jumalasta luopuminen ja tolkuton väkijuomien
käyttö.

Ihminen raaistuu ja muuttuu eläimeksi, — eläimeksi, jolle
ei enää ole mitään pyhää ja rakasta. Uskollisuus alkaa olla
tuntematon käsite* Naimisissa olevilla naisilla kotirintamalla
on vapaita suhteita* He kulkevat ravintoloissa milloin minkin
miehen kanssa* He eivät enää osaa edes arkailla ja hävetä
käytöstään. Niin tulee yhä uusia ja uusia avioeroja. Lapset
näkevät huonoa esimerkkiä ja heidän on mahdoton kunnioittaa
vanhempiaan. Monelta lapselta on tämän sodan aikana
vanhempien kevytmielisyyden takia särkynyt koti. Iloton
ja synkkä on tuollaisten eronneitten vanhempien lasten
lapsuus.

On jo yhdestoista hetki, kristityt! Meillä on laaja työkenttä*
On pidettävä rukouskokouksia ja pyydettävä Jeesusta
oppaaksemme. Ilman Häntä emme saa mitään hyvää
aikaan tässä hirveässä synnin, kirouksen ja pimeyden valtakunnassa.
Olkaamme rohkeat! Jumala on väkevämpi kuin
pimeyden ruhtinas. Jumalan armeija voittaa sodan!

Rukoilkaamme Herralta kieltolakia! Rukoilkaamme voimakasta
herätystä synnin orjina vaeltaville sisarillemme ja
veljillemme!

Kristityt, liittykäämme yhteen! Kaikki uskonsuunnat,
muodostakaamme yksi, suuri ja palava "Jumalan työryhmä",
työarmeija. Rukoilkaamme yksimielisyyttä ja voimaa tälle
armeijalle! Jeesus Kristus johtaa tätä armeijaa*

Pyhän Kolmiyhteisen Jumalan armeija voittaa sodan* Vain
ne kärsivät tappion ja joutuvat turmioon jo täällä, samoinkuin
iankaikkisuudessakin — vain ne, jotka eivät anna elämäänsä
Kristuksen johdettavaksi.

Minä olen hiljattain antanut elämäni Kristukselle. Monia
kristittyjä eri uskonsuunnista on tullut ja kysynyt minulta:
"Mihin uskonsuuntaan kuulut?" Olen vastannut: "En mihinkään
erikoisesti; kaikkiin yhtä paljon. Sillä kaikki, jotka
tunnustavat Jeesuksen Kristuksen Herrakseen ja Vapahtajakseen,
ovat uskonsuuntiin katsomatta samaa suurta Jumalan
armeijaa/'

Ystävät, te, jotka ette vielä kuulu tähän armeijaan, antakaa
tänä päivänä elämänne Kristukselle! Kulkeminen tällä
kapealla tiellä on paljon ihanampaa kuin raskas vaellus
leveällä maailman tiellä. Olen kulkenut kauan sitä leveätä
tietä, jotta tiedän varmasti, mitä puhun.

Liittykää Jumalan armeijaan! Tulkaa mukaan Hänen työryhmäänsä,
pelastamaan sieluja kadotuksesta!

Jeesus Kristus on rakkaus. Hän on maailman valo. Hän
yksin antaa meille onnellisen kodin ja uskollisen aviopuolison.
-- Ylistys ja kunnia Kuninkaitten Kuninkaalle, Pyhälle
Kolmiyhteiselle Jumalalle!

Tässä ohessa voin vielä mainita, että olen saanut väkevän
kehoituksen Jumalalta liittyä Valkonauhaan. Se on raittius-

ja siveystyötä tekevä vapaa ryhmä, joka toimii Jumalan
avulla ja johdolla.

Olen tässä uudessa työssäni joutunut tekemisiin monen
kurjan ja langenneen naisen kanssa. Viimeksi eilen oli minulla
autettavana neljän lapsen äiti, tuomarin tytär. Hän oli ollut
ensin naimisissa insinöörin kanssa, josta oli eronnut ja avioliitosta
oli jäänyt kaksi lasta. Sitten hänellä oli ollut avioliitto
tuomarin kanssa ja tästäkin avioliitosta on kaksi lasta.
Nainen oli nuori ja melko kaunis, auttamaton alkoholisti.
Mies hakee eroa hänestä juoppouden ja kevytmielisyyden
tähden.

Tällaisia tapauksia on lukemattomia. Päivittäin olen monta
kertaa yhteydessä poliisilaitoksen kanssa. — Mitä on tehtävä
tällaisille? Nykyään ei ole edes parantolaa naisalkoholisteille.
He saavat vaeltaa vapaina ja lankeavat yhä uudelleen kiusaukseen,
vaikka haluaisivatkin nousta.

Tämä nainen, josta kerroin, on karannut kotoaan toisesta
kaupungista. Sähkötin tänään hänen kotiinsa, että tulisivat
hakemaan hänet pois täältä. — Eräs alkoholistinainen makaa
parhaillaan alkoholimyrkytyksen takia täkäläisessä sairaalassa.
Hänkin on akateemisesti sivistyneen miehen vaimo.
Eräs työssään epäsiveellisyyttä harjoittanut saunottajatar on
ollut nuhdeltavana Valkonauhassa. — Kahdesta muusta naisalkoholistista
tiedän, että toinen joutuu huomenna Hatanpään
sairaalaan hoidettavaksi, toinen poliisilaitoksen alkoholistihuollon
valvottavaksi.

Kristityt, nyt ei ole aika väitellä uskonsuunnista ja muodollisuuksista!
Nyt on rukoiltava Jumalaa avuksemme ja ryhdyttävä
kukin kohdaltamme suureen edesvastuulliseen Jumalan
työhön,

Jeesus Kristus meitä johtakoon!

Kaikki tuleen Herran
tähden!

Jumala on kehoittanut minua nyt puhumaan erikoisesti
niille, jotka sanovat itseään kristityiksi. Mutta vain harva,
joka sanoo itseään kristityksi, on todella kristitty.

Sormilla voi laskea ne, jotka todella ja kaikessa luottavat
Jumalaan.

Rukouskokouksissa monet esittävät pitkiä, kauniskielisiä
puheita rukouksina. Ne tulevat vuolaina virtoina suusta.
Herra sanoo: "Suullansa he kunnioittavat minua, mutta heidän
sydämensä on kaukana minusta". Nämä eivät ole tosikristittyjä
ja uskovaisia, vaan tunteilevia, omia rukouksiaan
ihailevia, oman sanahelinänsä kuulossa itkeviä näyttelijöitä*

Tällaisesta kristillisyydestä ei ole mitään siunausta. Emmekä
me tällaisella menolla ole kelvolliset Jumalan Valtakuntaan.
Jumala vaatii jotakin ehdotonta: ehdotonta rehellisyyttä
ja ehdotonta rakkautta. Kuinka moni meistä täyttää
nämä Jumalan vaatimukset?

Ajatelkaamme esimerkiksi hamstrausta. Ellei kukaan ostaisi
salakaupasta, saisimme kaikki ostokorteilla enemmän ja
halvemmalla, emmekä johdattaisi elintarvikkeiden tuottajia
ja välikauppiaita pois Jumalan tieltä. Ehdotonta lainkuuliaisuutta
ja luottamusta Jumalaan meiltä odotetaan.

Sitten me olemme ahneita. Me emme usko Jumalaan, vaan
omiin säästöihimme, joita olemme tehneet pahan päivän ja

vanhuuden varalle» Me kadehdimme toisten omaisuutta ja
himoitsemme sitä. Me raahaamme suuria tavarakuormia kaupungista
maalle pommituksilta turvaan.

Kaikki tämä on epäluottamuslause Jumalalle» Me emme
usko Häneen, Hänen huolenpitoonsa ja varjelukseensa. Me
uskomme omiin neuvoihimme, omiin tuloihimme, omaan
älyymme*

Me rukoilemme itsekkäästi rauhaa maallemme. Emme
uskalla sanoa: "Tapahtukoon Sinun tahtosi, Herra, myöskin
rauhan tuloon nähden". Emme uskalla rukoilla: "Herra, anna
anteeksi meille ja kurita meitä miten haluat, mutta anna meidän
tulla tuntemaan Sinut ja luottamaan kaikessa yksin Sinuun!
Herra, vapauta meidät omasta itsestämme ja omasta
kunniastamme ja anna meidän olla valmiita heittämään kaikki
tuleen Sinun nimesi kirkastamiseksi."

Suuri herätys on alkanut. Työntekijöitä tarvittaisiin.
Mutta työntekijät häipyvät pois, toinen toisensa jälkeen. Ja
kuitenkin Herra on kehoittanut meitä pelastamaan sieluja.
Olemme pitäneet rukouskokouksia, olemme lupautuneet Jumalan
työpalvelukseen, halunneet aina ja kaikkialla todistaa
sanoillamme ja elämällämme Kristuksesta. Mutta onko innostus
sammumassa? Onko usko Jumalaan häipynyt? Joko
alamme pitää rasituksena tätä kaikkea? Haluammeko kernaasti
istua kristittyjen parissa ja leperrellä toisillemme niinkuin
lapset? Mutta siihen työhön, jota Jumala meiltä todella
vaatii, olemme vastahakoisia ryhtymään.

Meiltä puuttuu välitön yhteys Jumalaan, ja sen vuoksi
emme luota Häneen emmekä tottele Häntä»

--

Puhe kristityille

Tampereella

Pitäessään kokousta avustajilleen veli Mangs sanoi kerran:
"Puhukoon Jumala teille yöllä/' Illalla kokouksesta tultuani
keskustelimme vilkkaasti mieheni kanssa Jumalan valtakunnan
asioista. Sitten nukuimme, mutta klo j/> 5 Jumala
herätti minut unesta ja puhui minulle seuraavaa:

Sana sanoo: "Rakasta Herraa, sinun Jumalaasi, koko
sydämestäsi ja koko sielustasi ja koko mielestäsi ja lähimmäistäsi
niinkuin itseäsi." Tämä on suurin käsky, suurempaa
ei ole. Toisessa kohdassa Herra sanoo: "Minun oli nälkä,
ja te ette antaneet minulle syödä; minun oli jano, ja te ette
antaneet minulle juoda; minä olin outo, ja te ette ottaneet
minua huoneeseenne; minä olin alaston, ja te ette vaatettaneet
minua; sairaana ja vankeudessa, ja te ette käyneet minua
katsomassa." Silloin ihmiset kysyvät: "Herra, milloin me
näimme sinut nälkäisenä tai janoisena tai outona tai alastonna
tai sairaana tai vankeudessa, emmekä sinua palvelleet?"
Mutta Herra vastaa näille: "Totisesti minä sanon teille:
Kaiken, minkä olette jättäneet tekemättä yhdelle näistä vähimmistä,
sen te olette jättäneet tekemättä minulle/'

Tampereella syntisten maailman ihmisten keskuudessa on
alkanut suuri herätys, heidän sielunsa janoaa elävää Jumalaa,
mutta työntekijöitä on vähän, ja yhä useammat pakenevat

pois Jumalan valtakunnan rintamalta. Veli Mangs'in ollessa
edellisellä kerralla täällä moni lupautui työhön, työntekijäksi
Jumalan valtakunnan työryhmään, lupasi olla valmis lähtemään
mihin vain, lupasi aikansa, varansa, kaikkensa* Mutta
tuo kaikki onkin ollut vain hetken huumaa, vain sanoja ja
kauniita lupauksia* Kun Herra antaa työmääräyksen, on
meillä voittamattomia esteitä1' Siksi Herra ei voi käyttää
meitä eikä tehdä ihmetekoja kauttamme.

Minä olen saanut hyvin voimakkaan herätyksen Oxfordryhmän
kautta. Aluksi uskoinkin vain pelkkää hyvää tästä
ryhmästä. Mutta nyt, kun Kristus on kirkastanut itsensä
minulle, on hän avannut silmäni näkemään, että tämänkin
ryhmän yksilöissä on paljon pahaa. On erikoisuuden tavoittelua,
kateutta, juoruilua, rakkaudettomuutta, itsekkyyttä,
mukavuuden rakkautta, jopa kevytmielisyyttäkin. Suurissa
kokouksissa me herkuttelemme Herran sanan ääressä ja
lepertelemme toisillemme kuin lapset, ja meillä on ihanaa.
Puhumme suuria sanoja. Annamme lupauksia, joita emme
koskaan aiokaan täyttää. Emme lähde työhön. Olemme vain
henkisiä veren imijöitä. Erottuamme toisistamme olemme
kaukana Herrasta.

Sanon teille, Jumalan työntekijäryhmä, haluan puhua teidän
omilletunnoillenne!

Herra sanoo: "Ellei teidän vanhurskautenne ole paljoa
suurempi kuin kirjanoppineiden ja fariseusten, niin ette pääse
taivasten valtakuntaan." Ja taas Herra sanoo: "Katso, publikaanit
ja portot menevät ennen teitä taivasten valtakuntaan/'
Jumala on kehoittanut minua sanomaan teille, ettei meidän
ole rukoiltava herätystä ensi kädessä Tampereen syntisille,
vaan voimakasta herätystä Tampereen n*s* kristityille* Me
todistamme usein ja mielellämme, mutta meidän todistuksillamme
ei ole tehoa, sillä se on ylimalkaista ja kaukaista. Se

ei ole henkilökohtaisen rohkeata. Jumalan tahtoa tottelevaa,
ja siksi se ei tuota siunausta eikä herätä ketään* Istuessani

kristittyjen kokouksissa olen monesti ajatellut: "Olkoon tämä
viimeinen kerta, kun tulen tänne." Mutta Herra on lähettänyt
minut aina uudelleen niihin ja on kehoittanut minua sanomaan
siellä jotakin. Mutta minä en ole totellut enkä ole uskaltanut.
Nyt sen kuitenkin teen.

Useasti, kun minua on pyydetty todistamaan, on minua
etukäteen varoitettu: "Älä ruoki ihmisten uteliaisuutta." Tai
sitten on sanottu: "Olisi hyvä, jos joku tarkistaisi, mitä aiot
sanoa," Tämä on kylmentänyt minua suuresti ja vieroittanut
kristittyjen yhteydestä.

Olemme touhunneet paljon saadaksemme aikaan yhteyttä
eri uskonsuuntien välillä, mutta aina on olemassa katkeruutta,
aina tahdotaan oman suunnan paremmuus tuoda esille. Me
emme muista, että Jeesus Kristus on meidän kaikkien pelastaja,
ja että meidän kaikkien, jotka tunnustamme hänet
Vapahtajaksemme, on oltava yhtä, katsomatta uskonsuuntaan*
Herra, anna väkevä herätys Tampereen kristityille!
Ei sokeasta ole sokean taluttajaa.

Jonkin aikaa sitten tottelin Herran ääntä eräässä kokouksessa
ja sanoin: "Me emme ole valmiita Jumalan valtakunnan
työhön, meidän on pidettävä rukoushetkiä ja valmistauduttava,
ennenkuin voimme ryhtyä työhön." Tarjosin
kotini käytettäväksi näitä rukouskokouksia varten. Viikon
ajan jatkuivat kokoukset kodissani, mutta sitten jäivät kaikki
pois. Keneltäkään lupaa kysymättä ilmoitin silloin: "Jos
Jumala suo, pidetään joka aamu klo j/2 8 rukoushetki kodissani.
Kaikki, jotka haluavat kulkea Jumalan johdatuksen
alaisina, ovat sydämellisesti tervetulleita." Ihmisiä ryntäsi
talon täydeltä. Tuli maailman ihmisiä hyvin paljon.
Mutta kristittyjen taholta sain ankaria nuhteita. He sanoivat,
että "tavoittelen erikoisuutta" tai että olen "mainoshullu".
Tämän kaiken sanoivat kristityt siksi, etteivät he
halunneet mitenkään vaivattavan itseään näinä aikoina. He

halusivat lekotella aamuhetkensä omassa mukavuudessaan
eikä omistaa sitä Jumalan valtakunnan työhön.

Puhukoon Jumala nyt veli Mangs'in kautta myöskin
Tampereen kristityille! Sitä olen aina rukoillut ja yhä
rukoilen.

--

Kesälomalla

Olen ollut vasta muutaman päivän kaupungissa. Heinäkuun
alkupäivinä tunsin itseni väsyneeksi ja liikarasittuneeksi
ja halusin lähteä maalle lepäämään. Tunsin tarvitsevani hiljaisuutta
ja lepoa. Soitin Aulangolle, mutta ei ollut tilaa.
Soitin Vehoniemen Matkailumajalle. Sain heti kutsun saapua
sinne. Menin sinne sisareni sekä työleiriltä lomalla ole-
van poikani kanssa. Nautimme levosta, auringosta, uinnista
ja kävelyistä täysin siemauksin monta päivää. Sitten tuli n.s.
viikonloppu. Se oli kauhea. Ihmisiä tulvaili ravintolaan joka
puolelta. Olimme kuin markkinoilla. Ihmisiä tuli laivoilla,
pyörillä, autoilla ja kävellen. Me vakituiset täysihoitolaiset
tuskin saimme ruokaa suuhumme. Kaikki pöydät olivat aina
varatut niille, jotka tilauksillaan hyödyttivät ravintolaa eniten.
Humalaiset kuoronjohtajat ja muutamat kuorolaiset siellä
lauleskelivat maailmallisia, kevytmielisiä lauluja, äänet alkoholin
liiallisesta nauttimisesta särkyneinä. Ja humaltunut, hermostunut,
Jumalasta piittaamaton yleisöjoukko taputti innokkaasti.
Se viilsi sydäntäni. Teki mieleni nousta seisomaan
ja sanoa jokin varoittava sana, mutta en voinut sitäkään
tehdä. Aina, kun ihmiset innostuivat taputtamaan käsiään,
hyökkäsi sisälle talon suuri, kaunis susikoira ja haukkui vihaisesti
ja varoittavasti. Se kai luuli tappelun alkaneen. Minun
täytyi hymyillä. Koira oli aina kanssani samaa mieltä.

Kerran kauniina kesäiltana lähdin liikeasioilleni kaupunkiin.
Autoon tuli ravintolasta mies ja nainen. Nainen oli

maalannut huulensa, niin että hampaatkin olivat tulleet maalatuiksi.
Hän oli hyvin röyhkeä, itsevarma ja mielestään
hyvin hieno. Hän arvosteli kovaäänisesti seuralaiselleen kaikkia
autossaolijoita. Hän huusi erään autosta poistuvan naisen
puvusta: "Hyi, kuinka ruma! Kamalan ruma! Ihan kauhea
puku!" Sitten hän humalaisena roikkui kaikkien matkustajien
kimpussa. Kaikki olivat kiusaantuneita. Lopulta hän
alkoi voida pahoin ja ylenantoi koko matkan Tampereelle asti
auton ikkunasta ulos. Oli se näky Jumalan kauniina, kukkien
tuoksua tulvillaan olevana kesäiltana! Nainen oli tuskin yli
20-vuotias. Hän kuului kovaäänisesti selittävän vieraille ihmisille
kuuluvansa Tampereella "ravintolahenkilökuntaan". Hänen
seuralaisensa, joka hoivaili häntä ojentelemalla hänelle
paperilappusia, joilla hän sai pyyhkiä suutaan ja kasvojaan,
tarjosi naisen käsilaukkua poikani haltuun. Poikani vastasi
lyhyesti: "En minä huoli". Kotona hän sanoi minulle: "Äiti,

en ikinä mene naimisiin sellaisen tytön kanssa, joka ottaa
tipankaan alkoholia. Hyi, kun se tyttö oli kauhea katsella!
Ihan minun on vieläkin paha olla*"

Tuli sitten seuraava viikonloppu. Kun olimme lounaalla,
istui edessämme nuori, sievästi puettu, vaalea nainen ja mustatukkainen,
urheilijalta näyttävä, nuori, ruskea mies. He söivät
ja nauttivat alkoholia. Kun menimme korvikkeelle, istuivat
he yhä saman pöydän ääressä. Yritimme päivällisille,
mutta en voinutkaan mennä, sillä näky oli sellainen. Menin
huoneeseeni, ja söin kuivia leivänpalasia. Sitten lähdimme
kävelemään poikani ja sisareni kanssa. Kävelyltä palattuamme
näimme edelläkerrotun miehen ja naisen kauniilla tiellä.
Nainen ei pysynyt edes pystyssä omin voimin. Hän oli niin
"ympäri" humalassa, että hänen kielensä kangersi, niin ettei
puheesta saanut mitään selvää. Pysähdyin katsomaan näytelmää.
Mies hermostui, hän sieppasi naisen syliinsä, kantoi
hänet metsään ja laski mättäälle makaamaan kuin jauhosäkin.

Tällaisia on siis suomalaisissa naisissa näinä vaikeina
aikoina* Kuka mies voi kunnioittaa ja rakastaa tällaisia
olioita?

Tämän tapauksen nähtyäni sain niin kyllikseni kauniista
Kangasalan Vehoniemestä, että seuraavana päivänä pyysin
kiireesti laskun ja lähdin kuumaan ja pölyiseen kaupunkiin,
vaikka olin tilannut itselleni huoneen ja täysihoidon heinäkuun
loppuun asti. En jaksanut katsella, miten pimeyden ruhtinas
agentteineen riehui eräällä Suomen kauneimmalla seudulla.

Muuan kotikokous

Ollessani vielä Vehoniemessä sain eräänä päivänä puhelinsähkeen.
En ollut antanut kenellekään tietoa, minne menin
lomaani viettämään, joten peljästyin kovasti, kun tultiin ilmoittamaan:
"Puhelinsähke rouva Linnalle"* Luulin, että miehelleni
oli tapahtunut rintamalla jotakin. Sähke oli kuitenkin
Helsingistä, jonne minua kutsuttiin kristittyjen yhteisiin tärkeisiin
kokouksiin. En lähtenyt. Tunsin itseni edelleenkin
liikarasittuneeksi.

Saavuttuani kotiin Vehoniemestä minulle soitettiin jälleen
Helsingistä ja pyydettiin taas yhteisiin kokouksiin. Sanoin,
etten voinut tulla. Sanelin sitten omat näkemykseni puhelimessa
ja pyysin ne siellä puolestani ilmoittamaan. Minun
tehtävänihän on raittius- ja siveystyö Kristuksen nimessä*

Kanssani keskusteleva veli lupasi tehdä ilmoitukseni. Olin
iloinen. Mutta vielä samana iltana soi puhelin, ja eräs sisar
Helsingistä soitti minulle ja pyysi päästä luokseni pariksi päiväksi.
Lupasin sen. Tietämättä tästä mitään olin kutsunut
ryhmän kokouksen kotiini samaksi illaksi, kun hän saapui.
Helsingistä tullut sisar oli ollut juuri niissä kristittyjen yhteisissä
kokouksissa, joihin minuakin oli kutsuttu. Helsingissä
kristityt olivat perustaneet n.s. Viestikeskuksen. Tämä keskus
välittää tietoja, kirjoituksia, lentolehtisiä ja puhujia kaikkialle.
Se koettaa saada aikaan yhteyttä eri uskonsuuntien
välille* Se toimittaa kirjoituksia sanomalehtiin, samoin uskonnollisia
radioesityksiä j.n.e. Kokous kodissani oli hyvin siunattu.

Tunsimme, että Herra itse liikkui mukanamme. Näitä
Viestikeskuksia olisi sitten tarkoitus järjestää joka kaupunkiin,
kenties maaseudullekin. Pääelin on Helsingissä. Ensimmäinen
haaraosasto tulisi Tampereelle. Joka viikko aiotaan
pitää kokouksia työntekijäryhmälle. Ne eivät ole tavallisia
hartaustilaisuuksia, johon kuka hyvänsä voi osallistua. Ne
ovat ainoastaan niitä varten, jotka ponnistelevat Jumalan
Valtakunnan työssä. Tässä kokouksessa kodissani vietimme
hiljaista hetkeä, ja minä sain seuraavan sanoman:

Tämä kansa on kaukana Herrasta* Se ei välitä Jumalasta,
se ei usko Kristukseen. Silloin Jumalan täytyy yhä vielä, ja
entistä ankarammin, rangaista meitä. Rintamalla kaatuu miehiä,
mutta kotirintamalla eletään kevytmielistä elämää ja
juodaan ihan tolkuttomasti. Sotatilannetta pohditaan alkoholilasien
ääressä* Luotetaan omiin pieniin voimiimme. Luotetaan
vieraan mahtavan vallan apuun, mutta ei luoteta
Jumalaan eikä pyydetä apua Häneltä* joka yksin on niin
voimakas, ettei meitä kukaan voisi nujertaa, jos Jeesus Kristus
saisi johtaa henkensä kautta sotajoukkojamme* Yhä ankarampia
iskuja me saamme, yhä enemmän meitä nujerretaan,
eikä Jumala jätä rankaisematta kotirintamaakaan, siitä voimme
olla varmat. Se hetki on jo arvaamattoman lähellä. Kristityt,
nyt on kiireinen työn ja toiminnan aika!

Viestikeskus järjestää rukousrenkaan, rukousvartion.
Aivan kuten miehet rintamalla ovat vuorotellen kautta vuorokauden
vartiossa, aivan samoin mekin kristityt tässä rukousrenkaassa
kukin vuorostamme pidämme rukousvartiota. Näin
jatkuu kautta vuorokauden. Perustakaamme ympäri maan
tällaisia rukousrenkaita!

--

Alkoholijuomien tarjoilu ja
kauppa kielletty

Vihdoinkin se on toteutunut! Jeesus Kristus, me kiitämme
Sinua! Nyt voit puhua jokaiselle yksilölle omakohtaisesti.
Nyt on saatu maahamme kuin suuri alkoholistiparantola,
jossa jokaisen on pakko olla. Nyt on saatu joka perheeseen
talletuskirja, pankkitili, johon jokaiselta juomariperheeltä pakostakin
kerääntyy sievoisia summia. Ole kiitetty, Herra!

Kristityt, rukoilkaamme, että alkoholiliikkeet pidettäisiin
ainakin sodan loppuun asti jatkuvasti suljettuina ja ettei ravintoloissakaan
sallittaisi tarjoilla alkoholipitoisia juomia, ei mietojakaan
alkoholijuomia. Ja rukoilkaamme, että pidettäisiin
tarkasti huolta siitä, ettei salakauppa pääsisi rehoittamaan
ja ettei ravintoloitten kabinettihuoneissa saataisi "luotettaville"
asiakkaille myydä alkoholia.

Nyt voi koittaa hetki, jolloin Jeesus Kristus voi puhua
täysissä järjissään olevalle Suomen kansalle. Ja jos Suomen
kansa haluaa kuulla Herran ääntä ja antautua Kristuksen
opetuslapsiksi, voi Jumala armossaan pelastaa tämän pienen
kansan ja valmistaa tämän pienen kansan kautta koko maailman
rauhan» Jumalalle ei mikään ole mahdotonta. — 24/7 44
illalla.

Tervehtymistä naisten
keskuudessa

Kävelin postiin eräitä tärkeitä asioitani hoitamaan. Vastaani
tuli kaksi naista. Toinen heistä oli surupuvussa ja kasvot
suruhunnun peittäminä, mutta — suu oli maalattu kirkkaan
punaiseksi* Sain silloin johdatuksen ylhäältä ja menin
naisen luo. Sanoin hänelle: "Ei sovi maalata huuliaan, jos
kantaa surupukua/' Nainen ällistyi, ei sanonut sanaakaan,
jatkoi vain matkaansa. Sielun vihollinen työskentelee maassamme
monella tavalla.

Ilokseni olen nähnyt paljon naisia, jotka ennen olivat
kuin klovneja maalattuine huulineen, kulmineen ja kasvoineen,
mutta nyt ihan maalaamattomia, terve rusketus kasvoilla.
Ja he ovat näyttäneet 10 vuotta nuoremmilta ilman
maalia! He ovat näyttäneet kunniallisilta ihmisiltä eikä epäilyttäviltä
"kokoteilta".

Kiitos sinulle, Jumala, että herätät Suomen naiset!

--

TYÖHÖN, TYÖHÖN!
kuuluu sotahuuto

Ihmiset odottavat meiltä kristityiltä paljon. Mutta useimmilla
heillä tuntuu olevan sellainen käsitys, että me olemme
sulkeutuneita omaan kuoreemme, ihmisiä, jotka emme halua
lähestyä toista ihmistä, ja että piirimme ovat sellaisia, joihin
ei uusia millään hinnalla sisälle päästettäisi. Olen saanut
kehoituksen, että meidän kristittyjen tulisi toimia enemmän
ulospäin. Ei riitä, että kuukaudesta toiseen vain märehdimme
samaa ja kulutamme aikamme oman mitättömän minämme
tutkisteluissa. Olen omalta kohdaltani väsynyt tähän. En
tahtoisi nähdä, että muutamat henkilöt pitävät pitkiä, ikävystyttäviä
jaarituksia omasta itsestään, hieman vain muunnetussa
muodossa. Näin saatamme toimia vain saatanan välikappaleina
ja tuhlaamme hukkaan kallista aikaa.

Nyt on työnteon aika. Ei ole kenelläkään lupaa olla toimetonna
ja laiskotella. Emme saa enää olla hengellisiä verenimijöitä.
Jumala kutsuu meitä työhön! Meidän on uhrattava
aikamme, varamme, älymme ja kaikkemme Jumalan valtakunnan
työhön* Liikekannallepano on alkanut ja Jumalan
armeijan rivit kasvavat päivä päivältä.

Miten olemme kukin käyttäneet leiviskämme? Tässä kysymys,
jonka edessä jokainen meistä voisi hetken hiljentyä
ja rehellisesti tutkia itseään. Meillä ei ole mitään iloa kristillisyydestämme,
ellei meillä ole mitään tekoja lähimmäistemme

--

hyväksi. Hiljaisina hetkinä Jumala puhuu minulle aina
työstä. Jumalan Henki nuhtelee meitä laiskuudesta, mutta
me emme sitä tottele, vaan paadutamme itseämme emmekä
ota Herran työmääräyksiä kyllin vakavalta kannalta. Eivätkä
ne miellytä meidän omaa mitätöntä minäämme. Yritämme
parhaamme miellyttääksemme ihmisiä emmekä ajattele sitä,
miten miellyttäisimme Jumalaa,

Tunnen ihmisiä, jotka eivät kehtaa tunnustaa omaistensa
tai ystäviensä edessä olevansa uskovaisia. Kuitenkin nämä
samat henkilöt saattavat käyttää seuroissa hyvinkin pitkiä
puheenvuoroja hengellisissä asioissa. Ovatko nämä ihmiset
kristittyjä? Kyllä he ovat pikemminkin kristillisyyttä harrastavia
pakanoita. Tunnen, että minulla ei ole aikaa loruilla
tällaisten ihmisten kanssa. Mutta herätystä Jumala pakottaa
minut heille viemään.

Todellisia kristittyjä on vain harvassa. Eikö olisi hyvä
meille itse kullekin käydä tilaisuuksissa, missä näemme Herran
Hengen mukaista toimintaa. Näistä saamme uutta intoa
ja palavuutta. Heräisimme vihdoin itsekin työhön. Ihmisiä
voimme ehkä pettää tekohurskaudellamme, mutta emme Jumalaa.
Pois valhe ja teeskenteleminen vakavissa asioissa! Työhön,
Työhön! kuuluu sotahuuto. Jokaisen on nyt näytettävä
värinsä rohkeasti. Nyt on näytettävä, kumpaa haluamme
palvella, Jeesusta Kristusta vai saatanaa.

Tiedämme, että kristittyjen palavat esirukoukset ja heidän
työskentelynsä Jumalan valtakunnan asioissa on se murtumaton
voima, jota ei mikään mahti maailmassa voi musertaa.
Suurempi kuin nykyinen maailmansota on se sota, jota käydään
parhaillaan henkimaailmoissa. Oletteko koskaan vakavasti
pysähtyneet ajattelemaan tätä asiaa? Elämä täällä
maan päällä on sittenkin vain lyhytaikainen. Olemme matkalla
ikuiseen elämään, jossa totuus, rauha ja rakkaus vallitsee
— tai ikuiseen kadotukseen. Kumpaa tietä kuljemme?

--

Frank Mangs sanoo kirjassaan "Synti ja totuus", että
on paljon sellaisia kristittyjä, jotka eivät tee mitään Herran
asian hyväksi. He vain käyvät kokouksissa ja arvostelevat
toisten puheita ja tekoja. Frank Mangs sanoo, etteivät tällaiset
ihmiset ole mitään kristittyjä. Hän sanoo, että he ovat
petoja. Ja lisäksi hän sanoo, ettemme aina saa olla lempeitä
ja silitellä. Meillä pitää olla myöskin kirurgin rohkeutta työntää
veitsi terävästi mätäpaiseeseen* Joskus meidän tulee
työntää miekka suoraan sydämeen*

--

VIHOLLISTEMME
puolesta rukoilemaan!

Tähän Jeesus Kristus meitä kehoittaa. Olemmeko tehneet
niin? Rukoilkaamme, että Jumala avaisi vihollistemme silmät,
ja että Hän herättäisi heidät näkemään, että heidät on johdettu
harhaan. Rukoilkaamme palavasti vihollistemme puolesta,
rukoilkaamme koko maailman sotaakäyvien kansojen
puolesta! Herra on kuuleva avunhuutomme, Hän on antava
tulla voimakkaan herätyksen yli koko maapallon. Ja silloin
laskevat kaikki kansat aseensa, silloin lakkaa verenvuodatus
ja silloin loppuu sota. Eräs sanomalehti-ilmoitus, johon muutamia
päiviä sitten erikoisesti huomioni kiintyi, oli varustettu
nimimerkillä: "Ryssä matalaksi!" Tässä ei ollut rukouksen
henkeä. Siinä oli vihan ja koston henki. Se koski minuun.
Venäläinenkin on ihminen, saman Jumalan luoma kuin me
suomalaiset. Olemmeko koskaan tätä ajatelleet? ''Millä mitalla
te mittaatte, sillä teillekin mitataan." Ja: "Millä tuomiolla
te tuomitsette, sillä teitäkin tuomitaan/* Venäjän kansa
on harhaan johdettu, vihaan lietsottu, kostoon yllytetty. Syy
ei ole kansan, vaan johtajien. Ja johtajat on perkele riivannut.
Aseilla ei voiteta koskaan näitä suuria sotia. Turvaamalla
kaikkivaltiaaseen Jumalaan, pyytämällä Jeesusta Kristusta
avuksemme ja rukoilemalla vihollistemme puolesta tulemme
pelastetuiksi*

Puhutaan "salaisista aseista". Mikä on Kaikkivaltiaan

--

salainen ase? Se on kristittyjen yhteys, heidän uupumaton
työskentelynsä Jumalan valtakunnan hyväksi ja ennen kaikkea
heidän palavat esirukouksensa vihollistemme puolesta*
Ryhtykäämme käyttämään Kaikkivaltiaan Sotapäällikön
salaista asetta!

Rukoilkaamme vihollistemme puolesta* Venäläinenkin on
saman Jumalan luoma ihminen kuin me suomalaiset, kuten
kaikki kansat. Rukoilkaamme, rukoilkaamme! Se
Jumalan ihme voi tapahtua, että he ja kaikki kansat laskevat
aseensa,

Me luotamme omiin pieniin voimiimme. Me luotamme
vieraan mahtavan vallan apuun, mutta me emme luota Kristukseen.

Siinä on virheemme,

Rukoilkaamme VIHOLLISTEMME puolesta!

Kerran on koittava päivä, jolloin yhteistyössä julistamme
Kristuksen evankeliumia. Silloin emme tapa. Silloin emme
himoitse lähimmäistemme omaisuutta. Sillä tätä on sota, Tap^
pamista ja himoitsemista on sota» Rakkaus voittaa. Rukous
auttaa. Jeesus Kristus on Rauhan Ruhtinas, Enemmän rukousta*
Enemmän rakkautta»

Jeesus Kristus johtaa sotaa» Niin mahtavaa sotapäällikköä
ei ole, eikä tule, että se Hänet voittaisi. Eläkäämme iloisin
mielin, uskoen rukouksen voimaan. Rakastakaamme vihollisiamme.
Se on vaikeata, mutta se on Kaikkivaltiaan käsky.

--

Tottele taivaallista
näkyä!

Jumala on kutsunut minua kolme kertaa, mutta vasta viimeisellä
kerralla minä otin kutsun todella vastaan.

Ensimmäisen kerran kutsui Jumala minua äitini kuoleman
jälkeen. Äitini kuolema vaikutti minuun hyvin järkyttävästi,
se tuntui uskomattomalta, yliluonnolliselta. Valvoin viikkokausia
melkein kaiket yöt ja mietin kuolemanjälkeistä elämää.
Minua peloitti hirveästi, joten pidin aina tulta yöpöytälampussani.

Äitini oli ollut hyvin palava kristitty. Hänen elämänsä
ei suinkaan ollut koskaan päivänpaisteista ja helppoa, mutta
se vain lujitti häntä yhä lujemmilla siteillä uskomaan Kristukseen
ja onnelliseen elämään Kristuksen lupaamassa uudessa
Jerusalemissa. Vanhempieni avioliitto oli hyvin onneton,
mutta äitini ei silti kristittynä halunnut hakea avioeroakaan.
Isäni oli juomari ja täydellinen maailmanmies, joten n.s. kodin
onnesta ei voinut olla puhettakaan.

Me lapset saimme silti äidiltämme hyvin hyvän ja kristillisen
kasvatuksen. Se, ettei meistä tullut sellaisia, jollaisiksi
äitini meitä halusi kasvattaa, ei suinkaan ollut hänen
syynsä.

Äitini kuoleman jälkeen rukoilin vakavasti ja tuskissani
väliin yökaudet. Luin hänen Uutta Testamenttiaan ja tein
sinne viivauksia sinisellä ja punaisella kynällä, vuoroon kum

--

mailakin. Kävin kirkossa ja haalin itselleni paljon uskonnollisia
kirjoja. Muutuin hyvin vakavaksi.

Tätä jatkui yli puoli vuotta, jolloin silloinen mieheni alkoi
pelätä minun menettävän järkeni, ja hyvässä tarkoituksessa
vei minua elokuviin, vierailuille ym. ja sanoi: "Sinun täytyy
lakata ajattelemasta noin vakavasti kuolemanjälkeistä elämää.
Uskonnon asioitten pohtimisesta on moni järkensä
menettänyt."

Niin vieraannuin hiljaa pois Jumalasta. Suuri iloinen
syntinen maailma tempasi minut avosylin vastaan. Ei tullut
sinä aikana tielleni ainoatakaan kristittyä avukseni. Ei kukaan
johtanut minua Kristuksen luo.

Toisen kerran Herra kutsui minua talvisodan aikana.
Avioliittoni oli siihen aikaan, kun sota alkoi, ollut vielä hyvin
onnellinen. Muistan vieläkin sen yön, jolloin miehiä lastattiin
vaunuihin ja vietiin rintamalle, sen yön, jona minun miehenikin
lähti. Olin ainoa nainen, joka keskiyöllä käveli
pimeällä Erkkilän sillalla. Miesten savukkeet hehkuivat
pimeässä. Oli kauhua ja pelkoa ilmassa. Oli alkanut sota.

Talvisodan aikana lankesin monta kertaa polvilleni ja
rukoilin, että Kaikkivaltias Jumala säästäisi mieheni. Tai että
edes kerran vielä saisimme tavata toisemme tässä elämässä.
Jumala kuuli rukoukseni. Hän antoi mieheni minulle aivan
terveenä takaisin. Mutta minä unohdin taas Jumalan, kun
sota loppui. Maailma synteineen riuhtasi minut luokseen.
En edes kiittänyt Herraa.

Silloin tuli maailman synti ja saasta väliin ja särki avioliittomme
onnen.

Kolmannen kerran kutsui Herra minua viime syksynä»
Olin silloin epätoivoinen ja hulluuden rajalla. Suunnittelin
avioeroa. Silloin lähetti Herra luokseni palvelijansa pelastamaan
minua kadotukseen joutumasta. Tämä Jumalan lähetti
oli lankoni, insinööri-kapteeni Jorma Mäkisalo,

--

Kaikkein eniten minuun vaikutti hänen lähettämänsä kirje,
jossa oli keskellä kirjettä peloittavan suurin ja vahvoin kirjaimin
tekstattuna:

"ALLI LINNA".

Ja tällä kolmannella kerralla vasta otin Herran kutsun
vastaan.

Ja koska lankoni muuan kirjoitus, "Isänmaa vaarassa",
ei ehtinyt enää häneltä ilmestyneeseen kirjaseen, jonka nimi
on: "Uusi maa näkyvissä", haluan kirjoituksen liittää tähän
kirjaseeni. Jorma Mäkisalo on niin palava ja voimakas ase
Herran kädessä, että hänen kirjasensa toivoisi jokaisen lukevan.
Sen kirjan lehtiä lukiessa voi pakanakin äkkiä kääntyä»
Herättihän Kristus minutkin, pakanaakin pahemman suursyntisen,
hänen kauttaan*

--

Herra kuulee rukouksesi!

L

Siis talvisodan aikana Jumala kuuli rukoukseni ja pelasti
mieheni.

IL

Nyt kun mieheni taas lähti sotaan, rukoilin taukoamatta
Herralta: Rakas Jeesus, anna mieheni haavoittua! Anna hänelle
siten sairaalassa aikaa tehdä selväksi suhteensa Sinuun*
Kirkasta itsesi hänelle! Herra, ota häneltä vaikka kädet tai
jalat pois, mutta varjele hänet pahasta äkkikuolemasta. Pelasta
hänen sielunsa! Kuule, kuule rukoukseni!

Ja Jumala vastasi rukoukseeni. Hän kuuli sen. Mieheni
haavoittui ajaessaan panssariautoa. Hän sai sirpaleita kasvoihinsa,
käsiinsä ja käsivarsiinsa ja suuremman sirun olkapään
kohdalta sisään.

Olin rukoillut Jumalalta vielä: Herra, älä ota häneltä
näköä, että hän saa nähdä kauniin taivaan, koko kauniin
maailmasi, kättesi teot, ja että hän saa lukea Sinun sanaasi.
Herra, älä ota häneltä kuuloa, että hän saa kuulla Sinun
pyhää Sanaasi. Herra, kuule minua! Mutta -- tapahtukoon
silti Sinun tahtosi. Amen.

Herra kuuli kaikki nämä pyyntöni. Tässä on jo monta
esimerkkiä rukouksen kuulemisesta. Herra kuulee meitä aina,
jos me uskossa anomme.

--

Nyt kerron vielä yhden. Sairastuin heinäkuussa yhtäkkiä
hyvin vakavasti. Sain merkillisen änkytystaudin. En voinut
puhua juuri mitään. En voinut edes puhelimeeni kotonani itse
vastata. Sairautta kesti kahdeksan vuorokautta ja se yhä
paheni. Siitä puhuteltiin lääkäreitä. Turhaan. Olin lääkärin
tarkastettavana, ei mitään apua tullut. Sain lääkkeitä, nekään
eivät auttaneet. Ja kummallisinta kaikesta, kukaan ei voinut
varmuudella sanoa, mistä moinen sairaus johtui, sillä minullahan
on aina ollut hyvin kuuluva, kirkas ja selkeä puhe.
Luultiin, että olen ottanut liikaa aurinkoa. Sitten luultiin
sen olevan "hermojännitystä". Hermojännitystila se ei ollut,
sillä mieheni haavoittuminen tuotti minulle iloa, joten en siitä
ollut sairastunut enkä hermostunut. Että sairauteni oli Jumalan
minulle antama äänettömyystila, sen itse käsitin. Jumala
puhui minulle ollessani mykkänä entistä enemmän.

Kerran minut oli ilmoitettu puhujaksi Osmonmäelle. En
voinut sanoa mitään, en osannut yksinkertaisesti selkeätä,
ymmärrettävää sanaa lausua. Puheeni oli peruutettava. Kerran
oli kokous kodissani. En voinut sielläkään mitään sanoa.
Omaiseni alkoivat huolestua tilastani. Pelkäsin sitä vähän
jo itsekin.

Sunnuntaina 6/8 klo 12 päivällä menin Saalem-seurakunnan
kokoukseen viedäkseni sinnekin lentolehtisiä. Lupasin
sisarelleni, että tulen ihan heti pois ja menen hänen kanssaan
uimarannalle. Mutta Saalemissa olikin minulle uusi
puhuja ja minä jäin loppuun asti kuuntelemaan. Kokouksen
lopussa pyysivät monet henkilöt esirukouksia itsensä tai
omaistensa puolesta. Niinpä menin minäkin ja kuiskasin, että
puolestani rukoiltaisiin, koska olen sairas.

Kaikki polvistuivat rukoilemaan. Olin polvillani itsekin
hiljaa ja minun oli ihmeen hyvä olla. Olin kuin taivaassa,
Palatessani kävelin erään sisaren kanssa ja huomasin jo hie-
man paremmin voivani puhua.

--

Illalla noin l/2 17 tienoissa soitti Saalem-seurakunnan pastori
Vilho Hartonen minulle ja kutsui klo 18 pidettävään
kokoukseen. Lupasin yrittää tulla. Sanoin olevani sairas.
Ilmoitin, etten puhua ainakaan voi.

Menin. Kun yksi inkeriläinen sisar oli todistanut Herrasta,
sanoi veli Hartonen minulle: "Menetkös sinä nyt?"
Vastasin: "Arvostele, kuuntele. Kun tämä puheeni on tällaista,
enhän minä voi puhua, eikä siitä kukaan saa mitään
selvää. Vai luuletko? Jos yrittäisin? Mutta kanna minua
rukouksessa koko ajan!" Veli Hartonen sanoi: "Kyllä minä
rukoilen puolestasi. Mene vain. Minusta sinun puheesi käy
jo ihan hyvin."

Menin. Näin veli Hartosen pään kumartuneena rukoukseen.
Huokasin itsekin rukouksen. Ja katso! Siitä hetkestä
olin ihan terve*

Paranin Saalemissa palavien esirukousten kautta* Jumala
näyttää ihmeitänsä ihmisille joka ikinen päivä. "Anokaa,
niin teille annetaan"!

Kääntykää kaikessa Herran puoleen. Hän on se lääkäri,
joka voi teidät parantaa.

--

Ihmeellinen rukouksen mies

Sisar Kirsti Hurmeelle, Helsinki:

Kiitän Sinua lähettämästäsi kirjeestä ja kirjasta. En ole
voinut aikaisemmin kiittää, kun ei lähetyksen mukana ollut
osoitettasi. Kiitän kaikkia muitakin uskon sisaria ja veljiä
lukemattomista kirjeistä ja useista kirjalähetyksistä. En mitenkään
ole voinut kaikille vastata, kun yksityiskirjeenvaihtoni
on paisunut jo aivan pelottavan suureksi. Jos vastaisin
kaikkiin minulle lähetettyihin kirjeisiin, en ehtisi päivässä
muuta tehdäkään.

Nyt palaan Kirsti Hurmeelta lahjaksi saamaani kirjaan.
Se on Yrjö Miiller'n elämäkerta. Sen nimi on: "Rukouksen
mies". (Kustantaja Ristin Voitto.) Olen saanut hyvin suurta
siunausta ja rohkaisua sen kirjan kautta. Jo ensi lehdillä
Herra puhui tämän kirjan kautta minulle seuraavasti:

"Sen Jumala valitsi, joka ei mitään ole, tehdäkseen mitättömäksi
sen, joka jotakin on, jottei yksikään liha voisi kerskata
Jumalan edessä." 1 Kor. 1: 28, 29.

"Kun mestari aikoo valmistaa taideteoksen, jonka kauneus
koituisi kunniaksi tekijälleen, valitsee hän huolella raaka-aineet
teostansa varten. Huonot aineet hän ilman muuta sysää
syrjään, tavallinenkaan ei hänelle kelpaa, kun on kyseessä
mestariteoksen valmistaminen. Aineen pitää olla läpeensä
moitteetonta. Siitä mestari valmistaa teoksen, jonka hän nimittää
oman nimensä mukaan.

--

Mutta kun suuri Mestari etsii ja valitsee oman nimensä
kirkastamista ja kunnioittamista varten raaka-aineen, menettelee
Hän aivan päinvastoin kuin maallinen mestari. Hän
valitsee sen, joka ei mitään ole. Hän valitsee kaikkein huonoimman,
jopa aivan kelvottoman, josta ei yksikään maallinen
mestari kykene mitään uutta, eheätä ja kaunista luomaan.
Sen Hän valitsee, jottei yksikään liha voisi kerskata
Jumalan edessä." J.n.e.

Juuri tällainen huono ja mihinkään kelpaamaton savenpalanen
olen minäkin. Siksi varmaan on Jumala valinnut
minutkin Valtakuntansa työntekijäksi. Kiitos Kaikkivaltiaalle!

Toivoisin, että Yrjö Millerin kirjasta "Rukouksen mies"
otettaisiin uusi painos. Sitä ei saa enää mistään, se on loppunut
kaikkialta. Se kirja olisi opetukseksi ja siunaukseksi
monelle.

--

»Saatana on pyytänyt teitä
seuloakseen niinkuin nisuja»

Se lähestyy joka päivä jokaista ihmistä, parhaintakin kristittyä.
Minun luokseni kiusaaja ei enää uskalla tulla missä
asussa hyvänsä, sillä olen jo niin Herran oma ja Hänen hallittavansa,
että tunnen kiusaajan kaikista sen taidollisista naamioista
huolimatta. Aina, kun kiusaaja tulee, rukoilen Herraa
sanoen: "Aja pois saatana minun lähettyviltäni! Sinun omasi
minä haluan olla. Ei minulla ole mitään halua paholaista
palvella." Ja Jeesus Kristus karkoittaa aina luotani pimeyden
henget.

Mutta tässä ihan hiljattain lähestyi saatana minua hyvin
kauniissa muodossa. Ja minä aloin kuunnella sen kuiskeita.
Aloin käydä kauppaa Jumalan kanssa ja rupesin tinkimään
Herralta itselleni maallista onnea» Aloin tuntea kateutta lähimmäisiäni
kohtaan. Silloin keskustelin asiasta veli Hartosen
kanssa taas. Hän sanoi: "Se on saatana, joka sinua
nyt omakseen yrittää. Mutta sen yritykset haihtuvat, kuten
tuhka tuuleen."

Rukoilimme yhdessä. Ja katso, minulle selvisi, että kiusaaja
oli osannut naamioida itsensä tavallista paremmin,
ennenkuin sen tunsin.

"Risti vaan, risti vaan, olkoon kunniani, kunnes elon
virroilla nautin autuuttani."

--

»Että he olisivat
täydellisesti yhtä»

On niin miellyttävää katsella ihmisiä selvinä tässä suuressa,
hienossa hotellissa. Kadun, etten ottanut yhtään lentolehtistä
mukaani. Jos en olisi ihan yksin täällä, voisimme pyytää
luvan ja puhua Kristuksesta muutaman sanan täällä lomaansa
viettäville. Selvät ihmiset sitä jäisivät miettimään
tänä vakavana aikana. Tunnen itseni niin avuttomaksi, heikoksi
ja pieneksi yksin täällä puhetilaisuutta järjestämään.

Nyt on mitä ihanin elokuun ilta. Huoneestani on ovi auki
parvekkeelle. Aurinko laskee. Taivas purppuroi. Järvi on
peilityyni. Hopeapajut seisovat hiljaa. Pääskyset kisailevat.
Ei luulisi, että on sota.

Ei luulisi, ellei näkisi sotilaita täällä. Ja ellei, jos johonkin
lehteen vilkaisee, näkisi pelkkiä sota-uutisia. Silmäilin
Aamulehteä. Kirkko ja teatteri näkyvät alkaneen siellä
yhteisvoimin viihdytysillat.

En jaksanut lukea, heitin lehden pois. Maailma on nyt
todella jo ihan paholaisen riivaama kirkkoa myöten. Varuskunnan
soittokunta, kirkko ja teatteri!!! Minulle lisääntyi
entistä enemmän kirkkokammo.

Kuka on oleva se mies tai nainen, joka vie herätyksen
kirkon papeille!? Kristus, aloita puhdistus omasta huoneestasi!
Kirkasta itsesi papistolle! Liitä yhteen kaikki uskonsuunnat.
Älä anna papistonkaan harhaan mennä.

Jos me kaikki kristityt yhdessä teemme Herran työtä, on
voittomme varma» Anna, Herra, meille kristittyjen avoin, vilpitön
yhteys. "Kristittyjen yhteys", suuntaan, muotomenoihin
ja "lohkoihin" katsomatta.

Sain kesäkuussa kirjeen ja sen ohessa hopeaisen ristin
eräältä Tampereella olevalta Herran palvelijalta Peter
Tshishowilta. Hän on kreikkalaiskatolisia. Sain samassa lähetyksessä
kirjasen Valamon luostarin elämästä, selostuksen
sen työstä Jumalan Valtakunnan hyväksi. Tulin lahjasta
hyvin iloiseksi. Uskon, että tulee päivä, jona me teemme
yhdessä Jumalan Valtakunnan työtä vihollismaamme kanssa.
Mikään ei ole Herralle mahdotonta*

Vielä kerran sanon: Rukoilkaamme vihollistemme puolesta!
Olemmeko varmat, ettei meissä suomalaisissa ole mitään
vikaa, ei mitään pahaa? Olemmeko varmat, ettei Herran
tarvitse meitä yksilöinä ja kansana rangaista? Vietäpä
tämän luettuasi hiljainen hetki! Kuuntele omaatuntoasi. Kuuntele
kapinoimatta ja vilpistelemättä Kaikkivaltiaan puhetta.

Mitä kuulet? Mitä Hän sanoo juuri sinulle?

Kaukana Venäjälläkin on varmasti kristityitä. Ajatelkaa,
että he eivät saa edes kokouksia julkisesti pitää, eivät Sanaa
julistaa. Heitä vainotaan ehkä, en tiedä.

Rukoilkaamme heidän puolestaan. He ovat yhtä armoitettuja
Jeesuksessa Kristuksessa kuin mekin.

Rukoilkaamme vihollistemme puolesta!

Aulangolla, 10/8 —44.

--

JORMA MÄKISALO:

Isänmaa vaarassa

Isänmaa on meille kaikille rakas ja kallis* Siihen ja sen
kansaan liittyvät varhaisimman lapsuutemme muistot, nuoruutemme
herkkä herääminen, kypsyneen ikämme työ ja taistelu.
Kun ajattelemme lapsuuskotiamme, nousee sydämemme
vaistomaisista syvyyksistä lähinnä äitimme rakas kuva, ja
puhtaimmat ja jaloimmat inhimilliset tunteet täyttävät mielemme.
Samoin myös muistamme isämme vakaan olemuksen,
veljiemme ja sisariemme seurassa käydyt leikit, askareet,
koulu-, työ- ja loma-aikamme, tutut ympäristöt, metsät ja
pellot. Ja edelleen - - kenelle meistä niin on suotu - - muistamme
oman kotimme perustamisen, vaimomme hellyyden ja
uhrautuvaisuuden, lastemme syntymän, kasvun, liikuttavan
viattomuuden ja kiintymyksen. Ja vielä muistamme sen sydämemme
ikävän ja kaipauksen, jonka meissä herätti jonkun
rakkaamme siirtyminen yli kuoleman rajan. Meillä on ollut
valoa ja iloa, mutta myös ahdistusta ja tuskaa; on ollut kevään
kirkkaita päiviä, syksyn synkkiä hetkiä.

Kaikki tämä yhdistää meidät katkeamattomin sitein kotiin,
perheeseen, isänmaahan ja omaan kansaan. Nämä ovat luonnollisia,
inhimillisiä, alkuvoimaisia tunteita, jotka hämärämpinä
tai selvempinä liittyvät jokaisen ihmisen elämään. Mutta
vasta, kun meille avautuu Hengen maailma, vasta kristittyinä,
jumalallisen Rakkauden herättämin ja jalostavin sydämin,
voimme ihmeellisesti tajuta tämän kaiken hyvyyden. Vasta

silloin tunteemme saavat sen värähtävän herkkyyden, kauneuden
ja syvyyden, jonka vain ikuinen Jumala voi antaa.
Mutta sitä ennen Jumalan täytyy irroittaa mielemme kaikesta
maallisesta, siitäkin, mikä meille täällä on rakkainta ja kalleinta.
Ja tämä irroittaminen tuntuu meistä usein tuskalliselta,
jopa julmalta, kun emme tunne Jumalan teitä, emme
tajua Hänen Rakkauttaan.

Kuitenkin on kaiken takana meidän parhaamme, meidän
pelastuksemme. Sillä ellei meillä ole muuta kuin luonnolliset,
inhimilliset tunteemme ja kaipauksemme, eivät ne kestä maailman
myrskyssä. Ne eivät meitä pelasta, vaan me hukumme
niitten mukana* Ne ovat sielua eivätkä henkeä. Pimeyden
voimien riehuessa täyttää silloin mielemme levottomuus ja
epäusko, pelko rakkaimpiemme menetyksestä, kotiemme tuhoutumisesta,
kansamme kohtalosta, isänmaamme tulevaisuudesta.
Ja tätä pelkoa emme omin neuvoin pysty poistamaan.
Sen voi tehdä vain yliluonnollinen voima ja mahti, kuoleman
Voittaja, elämän Herra, väkevä Jeesus Kristus. Ja mikä on
Hänen ohjeensa? Se on ihmeellinen, yli ymmärryksen nouseva:
"Joka ei luovu isästä ja äidistä, vaimosta ja lapsista,
veljistä ja sisarista — joka ei luovu kaikesta, mitä hänellä
on, ja seuraa minua, ei voi olla minun opetuslapseni. Joka
kadottaa elämänsä Minun tähteni, hän löytää sen/* Haluaako
Jeesus tukahduttaa meissä kodin, perheen ja isänmaan? Ei,
vaan Hän haluaa kohottaa ajatuksemme ja tunteemme ylemmälle
tasolle, Hengen maailmaan, säilyttää ne ikuiseen EUU
maan, antaa niille taivaallisen täyteyden, ihanuuden ja voiman.
Vasta kun olemme löytäneet elävän Kristuksen Jeesuksen,
tulleet Hänen opetuslapsikseen, löydämme Hänessä
kaiken ajallisenkin elämän rikkauden, ilon ja onnen. Hän
uudistaa kaikki; Hän avaa meille uuden, jumalallisen elämän,
jota ei kukaan voi meiltä riistää.

Meidän on myös löydettävä rakas isänmaamme Hänessä,
ikuisessa Jumalassa. Emme omin inhimillisin voimin voi

pelastua. Meidän täytyy lopultakin tunnustaa, että tarvitsemme
Jumalan ylimaailmallista apua. Jumalan edessä ei riitä,
että täytämme vain maalliset velvollisuutemme tunnollisesti»

Meidän on myös ratkaistava suhteemme elämän peruskysymyksiin,
Jumalaan ja Häneen, jonka Jumala lähetti: Kristukseen
Jeesukseen, Meitä ei auta lopulliseen voittoon taistelu
ainoastaan pahan aineellisia ilmauksia vastaan. Meidän on
iskettävä syvemmälle, päästävä pahan alkujuureen. Ja silloin
me joudumme taisteluun pimeyden henkivaltoja vastaan, jotka
nykyään niin voimallisina maailmassa riehuvat. Ja ilman
Kristusta, ilman Jumalan läpitunkevaa totuutta, olemme tässä
taistelussa aivan avuttomat. Yksin Hänen voimassaan ja
Hänessä voimme saatanan sitoa, kukistaa ja maahan lyödä.

Kristus kirkastaa meille, että maallisen taistelumme tulos,
maallisen isänmaamme kohtalo, riippuu kokonaan siitä, voitammeko
itsessämme raivoavat pahan vallat, vai joudummeko
niiden johdettaviksi. Jos me jättäydymme virran vietäviksi
ja ajattelemme, että kaikki keinot ovat luvallisia sodan voittamiseksi
ja mielialan virkistämiseksi, niin kiidämme suoraan
tuhoa kohti. Mitä vähemmän meissä saa sijaa Jumalan Totuuden
ja Rakkauden Henki, mitä enemmän sitävastoin maailman
mahti, ylpeys ja nautinnonhimo, sitä vaikeammaksi tilanne
tulee. Jos me koko sydämestämme kiinnymme tähän maailmaan,
jos ajallinen kohtalomme on meille kaikki kaikessa,
emme silloin pysty tajuamaan näkymätöntä Hengen maailmaa,
emme kuulemaan Jumalan kutsua.

Vasta kun Jumala on saanut mielemme maailmasta irroitetuksi,
näemme taivaalliset rikkaudet ja aarteet, joitten rinnalla
kaikki maallinen jää varjoon. Tunnemme, että vaikka
meiltä riistettäisiin kaikki aineellinen ja ajallinen, olisi jumalallinen
Sana ja Elämä, Jeesus Kristus, meille kylliksi* Hänessä
katoaa kaikki pelko ja epäusko, rauhattomuus ja epätoivo.
Hän on se kallein ja puhtain helmi, jonka rinnalla kaikki
muut himmenevät ja menettävät arvonsa. Ja jos me Hänet

löydämme, Hänessä pysymme, Häntä rakastamme ja seuraamme,
lahjoittaa Hän meille kaiken, rakkaamme, kotimme,
isänmaamme. Hänen voimansa on ääretön, Hänen mahdollisuutensa
rajattomat. Vain meidän oma epäuskomme estää
meitä saamasta kaikkea sitä hyvää, minkä Jumala on meille
varannut. Emme vielä tunne niitä näkymättömiä, valtavia
Hengen voimia, jotka ratkaisevat kansojen kohtalot. Vasta
kun me alamme niitä tajuta, niitä etsiä, niihin kaiken turvamme
perustaa, vasta kun Jumalan ikuinen Totuus ja Rakkaus,
elävä Jeesus Kristus meitä johtaa, vasta silloin on isänmaamme
tulevaisuus taattu* Sillä ei löydy mahtia maassa eikä
taivaassa, joka voisi meidät silloin Jumalan kädestä temmata
ja turmioon syöstä. Hän, joka on luonut taivaan ja maan,
Hänkö ei pystyisi auttamaan? Etsikäämme Häntä, kuulkaamme
Häntä, rakastakaamme Häntä yli kaiken, niin on Hän
oleva kanssamme ja johtava meidät ihmeelliseen pelastukseen!
Yksin Häntä saamme kaikesta kiittää; yksin Hänelle
kunnian antaa. Hän tekee kaiken; Hän johtaa kaiken. Hänen
pyhä tahtonsa meidänkin kohdallamme tapahtukoon!

--

EVANKELIOIMISLIIKE

TEHTÄVÄ: Evankeliumin saattaminen rajattomin uhrauksin ja mahdollisimman
nopeasti kaikille luoduille pakanamaihin ja kristikuntaan uusien
Jumalan ihmisten aikaansaamiseksi ja Herran tulon jouduttamiseksi.

TYÖMAA: Pääpaino on työssä pakanamailla; herätys ja rakentamistyötä
kotimaassa ei katsota kuitenkaan vain pakanalähetystyön palvelijaksi»
vaan on silläkin itsenäinen arvo, samanlainen kuin ulkolähetystyöllä, sielujen
voittaminen Kristukselle ja pyhittyminen Hänen palvelukseensa.

PYHIEN YHTEYS: Kristuksessa emme tunne tunnustuseroavaisuuksia,
kansallisuusrajoituksia tai ratkaisevia yhteiskunnallisia asteita, vaan olemme
kaikki yhtä, samaa Jumalan perhettä ja Kristuksen ruumiin jäseniä. Kunkin
tunnemme vain sen mukaan kuin hän on Kristuksessa. Jumalan kansa kaikista
kirkkoryhmistä ja suunnista yhtyköön ehyeen taistelurintamaan kaikkia
pimeyden ja synnin voimia vastaan maailmassa. Kristus meidät yhdistää.

TALOUS: Taloudellisesti jäämme kaikessa toiminnassamme ja henkilökohtaisesti
riippuvaisiksi siitä, mitä Herra tahtoo antaa. Uskomme myös
mahdolliseksi olla samalla kertaa liikemies ja evankelista, käsityöläinen ja
Herran todistaja, kotimaassa tai pakanamailla. Varakkaat Herran omat
voivat tehdä myös samalla tavoin kuin kyprolainen leviitta Joosef Barnabas,
joka antoi omaisuutensa apostolien hoitoon ja lähti itse Evankeliumin julistajaksi
kaikkeen maailmaan. Varojen keräyksiä ei panna toimeen, taloudellisia
kannatusyhdistyksiä ja seuroja ei perusteta, arpajaisten ja niihin
verrattavien keinojen avulla ei kassaamme kartuteta, eikä kokouksissamme
koota kolehteja. Tarpeemme tehdään tunnetuksi Jumalalle, joka vaikuttaa
kaikki kaikissa ja rikkautensa mukaisesti täyttää ne.

--

RIEMUVUOSI

Kristityn elämä on riemuvuotta, Kristuksen vankina voittosaatossa vaeltamista.
Riemuvuosi alkoi silloin, kun voitonriemu kuului Golgatalta: "Se on
täytetty!" Riemuvuosi tuli todelliseksi opetuslapsille, kun kirkastettu Vapahtaja
ilmestyi heille ja sanoi: "Rauha olkoon teille!" Riemuvuosi vahvistettiin
lopullisesti, kun heiluntaihumaus tuli, täytti huoneen, jakoi tulikielet
ja juotti opetuslapset Pyhän Hengen humalaan, niinkuin mies on "täynnä
makeaa viiniä".

Vanhan Liiton aikana ennakoitiin tulevaa riemukasta pelastuksen päivää
vertauskuvin, säätämällä joka seitsemännen sapattivuoden jälkeen, s.o. joka
viideskymmenes vuosi, ylimääräinen sapattivuosi, jolle annettiin nimi riemuvuosi.
Se alkoi Suurena Sovintopäivänä raikuvalla pasunan soitolla.
Silloin julistettiin vapautus maassa kaikille sen asukkaille. Se oli korkeasti
pyhä sapattivuosi, jolloin levättiin kaikista vaivoista. Herra piti huolen
toimeentulosta sanoen: "Minä käsken siunaukseni kuudentena vuotena tulemaan
teille, niin että maa tuottaa kolmen vuoden sadon", sapattivuoden,
riemuvuoden ja sitä seuraavan vuoden, uutiseen saakka. Riemuvuoden ansiosta
pääsi köyhtynyt veli takaisin perintöönsä ilman lunastushintaa. Velkakirjat
menettivät silloin merkityksensä. Velkavankeuteen joutunut sai ilman
lunnaita vapauden. "Maa ja kansa on Minun; älköön niitä ainiaaksi myytäkö",
sanoi Herra. Riemuvuoden reduktioni palautti kaiken Jumalan järjestämiin
uomiin, maa ja kansa tuli oikean omistajansa, Jumalan hallittavaksi.
3 Moos. 25.

Tämä on toteutunut Kristuksessa. Hän julisti riemuvuotta, Lk. 4: 19,
vangituille vapautusta, kahlituille kirvoitusta, ilosanomaa köyhille, Jesajan

61: 1—3 mukaan. Hän asetti kaiken kohdalleen, alkuperäiseen onnen tilaan,
vapauden ja rakkauden maailmaan, synnin, itsekkyyden ja sorron alta
lepoon. Uskovan elämä on pelastuksen riemua, Kristuksen vapaudessa ja
Pyhän Hengen voimassa. Kristityn kutsumus maailmassa on sielujen voittamista
Kristukselle, vähällä tai paljolla, lähellä tai kaukana.
RIEMUVUOSl-lehti julistaa tätä rajatonta Evankeliumia Kristuksesta.
Kuusi numeroa vuodassa. Hinta 50 mk. Postisiirtotili n:o 6339.

»Anna riemuvuoden pasunan raikuen soida!»

--

Väkevästi herättäviä kirjoja! 

Martta Kaukomaa: KANSAT KAIKKIVALTIAAN 
KÄSISSÄ. 

Pastorinrouva Martta Kaukomaa on lahjoittanut hyvin ajan* 
kohtaisen ja nykytärkeän herätyskirjasen, jonka toivoisi joutuvan 
jokaisen käteen, jolle isänmaan kohtalo on kallis. Tällaisen 
sanan levittäminen on ensiarvoista työtä kansamme 
hyväksi tänä ratkaisun aikana. Kirjan hinta on satumaisen 
huokea. — Sivuja 30. Hinta 5 mk. 

Jorma Mäkisalo: UUSI MAA NÄKYVISSÄ! 

Insinööri-kapteeni Jorma Mäkisalo on erikoisen armoitettu 
Totuuden tuikku jopa profeetallinen näkijä, jonka todistuksella 
on syvällekäypä ja kauaskantoinen vaikutus koko kansallemme 
tänä etsikon aikanamme. Julistaja on ollut vakaumuksensa 
tähden vankilassa. —Sivuja 32. Hinta 10 mk. 

Alli Linna: KAIKKIVALTIAAN KOMENNUKSELLA. 

Muotiliikkeen omistaja ja yleisesti maailmallisesta elämästään 
tunnettu rouva Alli Linna Tampereelta tuli äskettäin kääntymykseen 
ja Herran todistajaksi. Tapaus on herättänyt tavatonta 
huomiota koko maassa. Hänen uusi teoksensa on aivan 
erikoinen päivän kirja. Siitä puhutaan! Se vaikuttaa! Väkevämpää 
sanomaa tälle sukupolvelle ei ole.— Toinen painos. 
Sivuja 62. Hinta 20 mk. 

Kalle Korhonen: TAISTELU SIELUISTA. 

Vuosikymmeniä Jumalan Valtakunnan työssä kotimaassa ja 
kaukoidässä toiminut lähetyssaarnaaja-maisteri Kalle Korhonen 
on itsenäisesti, elävin kuvin ja kertomuksin kirjoittanut 
kirpeää, kohtikäypää ja korutonta pelastustotuutta ketään pelkäämättä 
tälle sukupolvelle. — Sivuja 124. Hinta 30 mk. 

EVANKELIOIMISLIIKE. Tampere,HospizEmmaus. 

Myyntihinta 20
